title: Ossi Ikonen

text: Ikonen on JYPin kasvatti. Hän toimi kaudella 2006–2007 joukkueen B-nuorten varakapteenina ja voitti Suomenmestaruuden. Kaudeksi 2009–2010 Ikonen teki kolmivuotisen sopimuksen Mestis-joukkue D Teamin kanssa. Hän pelasi joukkueessa seitsemän ottelua sekä runkosarjassa että pudotuspeleissä yhteistehoin 1+1=2 ja voitti kauden päätteeksi Mestis-hopeaa. Suurimman osan runkosarjastaan Ikonen pelasi kuitenkin vielä JYPin A-nuorissa, joiden varakapteenina hän toimi. Ikonen oli tehoilla 13+8=21 joukkueen tehokkain puolustaja ja kolmanneksi paras maalintekijä Juuso Mörskyn kanssa. Hän voitti koko A-nuorten SM-liigan puolustajien maalipörssin.


title: Ossi Ikonen

text: Varsinainen Mestiksen tulokaskausi 2010–2011 toi Ikoselle 27 runkosarja- ja kahdeksassa playoff-ottelussa tehot 2+6=8. Hän voitti kauden päätteeksi Mestis-pronssia. Ikonen pelasi kauden aikana myös yhdeksän runkosarjaottelua JYPin A-nuorissa. Kaudeksi 2011–2012 D Teamin nimi vaihtui JYP-Akatemiaksi. Ikonen nimettiin joukkueen varakapteeniksi. Hän oli tehoilla 5+13=18 joukkueen paras syöttäjä, tehokkain puolustaja sekä kolmanneksi paras pistemies. Ikonen sijoittui Mestiksen puolustajien pistepörssissä kymmenenneksi Kiekko-Vantaan Saku Salmelan ja Jukureiden Ilkka Kallioisen kanssa. Hänet nostettiin JYPin SM-liigajoukkueen kokoonpanoon ensimmäisen kerran 27. tammikuuta 2012 vierasotteluun Tapparaa vastaan. Ikonen merkittiin liigadebyytissään ykköspuolustajapariin Kalle Koskisen viereen ja hän sai jääaikaa 16.46 minuuttia. Ikonen sai yhden syöttöpisteen Éric Perrinin tekemään maaliin sekä neljä jäähyminuuttia.


title: Ossi Ikonen

text: Toukokuussa 2012 Ikonen teki vuoden mittaisen jatkosopimuksen JYP-Akatemian kanssa. Hän oli kaudella 2012–2013 taas joukkueen tehokkain puolustaja tehoilla 2+16=18. Ikonen pelasi kauden aikana myös neljä SM-liigaottelua ja edusti JYPiä myös kahden European Trophy -ottelun verran. JYP-Akatemian Mestis-kauden päätteeksi hän siirtyi loppukaudeksi Kazakstanin mestaruussarjassa pelaavan Beibarys Atıraw’n riveihin. Ikonen voitti siellä kauden päätteeksi hopeaa. Kaudeksi 2013–2014 hän siirtyi vuoden mittaisella sopimuksella samassa liigassa pelaavaan Irtyš Pavlodariin. Ikonen oli koko Kazakstanin liigan kevään 2014 pudotuspelien tehokkain puolustaja tehoilla 2+11=13. Hän jakoi myös tehotilaston voiton Arlan Kokshetaun Dušan Devečkan kanssa lukemalla +10. Ikonen voitti kauden päätteeksi Kazakstanin-mestaruuden. Hän edusti Pavlodaria kauden aikana myös Continental Cupissa.


title: Ossi Ikonen

text: Kaudeksi 2014–2015 Ikonen palasi Mestikseen ja siirtyi vuoden mittaisella sopimuksella KooKoohon. Hän jakoi kevään 2015 pudotuspelien puolustajien maalipörssin voiton neljällä osumallaan joukkuetoverinsa Jarno Lippojoen kanssa ja voitti kauden päätteeksi Mestis-hopeaa. Ikonen valittiin sarjan toiseen tähdistökentälliseen. Kauden 2015–2016 kynnyksellä Ikonen siirtyi marraskuun maaottelutaukoon asti kestäneellä sopimuksella Mestiksen nousijajoukkue Kokkolan Hermeksen riveihin. Tämän jälkeen hänen sopimustaan jatkettiin kauden loppuun. Ikonen oli joukkueen kolmanneksi paras pistemies Teemu Hutun kanssa sekä tehokkain puolustaja tehoilla 6+29=35, joilla hän sijoittui Mestiksen puolustajien pistepörssissä kolmanneksi. Kevään 2016 pudotuspeleissä Ikonen jakoi Hermeksen sisäisen tehotilaston voiton Nico Lehdon kanssa lukemalla +5. Hänet valittiin kauden päätteeksi Mestiksen toiseen tähdistökentälliseen.


title: Ossi Ikonen

text: Kaudeksi 2017–2018 Ikonen palasi 1+1-vuotisella SM-liigasopimuksella kasvattajaseuraansa JYPiin. Hän teki liigauransa avausmaalin runkosarjan toisella kierroksella 9. syyskuuta 2017 vieraissa Helsingin IFK:ta vastaan. Kaikkiaan Ikosen ensimmäinen kokonainen SM-liigakausi toi 59 runkosarjaottelussa tehot 3+8=11 ja kuudessa playoff-ottelussa tehot 1+1=2. Mestarien liigassa hän teki 12 ottelussa yhden syöttöpisteen. Ikonen voitti CHL:n mestaruuden. Maaliskuussa 2018 hän teki kaksivuotisen jatkosopimuksen JYPin kanssa.


title: Ossi Ikonen

text: Ikonen on pelannut kolme nuorten ja neljä poikien maaottelua.


title: Luettelo pikkuplaneetoista: 25001–26000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
25001:stä ja päättyen 26000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 26001–27000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
26001:stä ja päättyen 27000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 27001–28000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
27001:stä ja päättyen 28000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 28001–29000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
28001:stä ja päättyen 29000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 29001–30000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
29001:stä ja päättyen 30000:een.
Kokonaisen luettelon löytää katsomalla Luettelo pikkuplaneetoista.


title: Uhriröykkiö

text: Uhriröykkiöllä tarkoitetaan Suomen arkeologiassa hautauksetonta kiviröykkiötä, josta löytyy jälkiä uhrirituaaleista. Uhraamiseen viittaavat muun muassa eläimenluut, palanut savi, saviastioiden palat, viljanjyvät ja rautakuona. Uhriröykkiöiden tunnistaminen on kuitenkin ongelmallista, sillä sekä ulkomuotonsa että sisältönsä puolesta ne muistuttavat usein jäte- ja raivausröykkiöitä. Muinaisjäännöstyyppi ajoitetaan yleensä rautakautiseksi, vaikka kansanperinne osoittaa erilaisiin röykkiöihin uhratun historiallisellakin ajalla.


title: Uhriröykkiö

text: Uhriröykkiön voi ymmärtää yksinkertaisimmillaan kivistä rakennettuna alttarina, jolla on uhrattu esivanhemmille ja haltijoille. Tunnetut uhriröykkiöt kuuluvat usein rautakautisten kalmistojen yhteyteen, mikä vahvistaa tulkintaa niiden kuulumisesta esi-isäkulttiin. Tällaiset kalmistojen yhteydessä olevat uhriröykkiöt keskittyvät Suomessa Etelä-Hämeeseen ja Kokemäenjoelle, mutta näitä tunnetaan myös Karjalasta . Suurin osa röykkiöuhraukseen liittyvästä perimätiedosta onkin peräisin juuri Karjalasta, mikä selittyy sillä että tietäjälaitos ja monet muualla Suomessa katkenneet perinteet jatkuivat alueella pisimpään kristinuskon tulon jälkeen.


title: Erillinen Pataljoona 10 (talvisota)

text: Erillinen pataljoona 10:n (ErP 10) perusti Salmin suojeluskuntapiiri 7.10.1939 saamansa käskyn mukaisesti Suojärvellä seuraavasta päivästä alkaen.


title: Erillinen Pataljoona 10 (talvisota)

text:
Suojajoukkoihin kuuluvana yksikkönä pataljoona sai keskimääräistä paremman varustuksen talvisodan muihin joukkoihin nähden.määrävahvuuksia ei kuitenkaan kaikilta osin saavutettu.
Erillinen Pataljoona 10 perustettiin sen tulevalla toiminta-alueella Suojärvellä ja se oli jo 8.10.1939 toimintavalmiina puolustusalueellaan Suojärven pitäjässä. Erillinen Pataljoona 10:n eräänä tärkeänä tehtävänä oli jatkaa YH:n aikana sen kantajoukon Salmin Rajavartioston 3. Komppanian rajan vartiointitehtävää. Sen 1. komppania olikin ryhmitetty Suojärven alueen rajavartioasemille YH:n aikana. Sodan alkaessa 30. marraskuuta ErP 10 oli ryhmittyneenä itärajan tuntumaan Suojärven alueelle. Tehtävänä oli viivyttäen vetäytyä IV armeijakunnan pääpuolustuslinjalle.
ErP 10 kuului IV armeijakunnan puolustusalueen ns. suojajoukkoihin. Suojajoukkotehtävää varten IV armeijakunnan esikunta oli perustanut alajohtoportaakseen Karjalan ryhmän.


title: Erillinen Pataljoona 10 (talvisota)

text: Suojajoukkojen yleisenä tehtävänä oli aluksi suojata kenttäarmeijan keskittäminen YHn julistamisen jälkeen. Kenttäarmeijan keskittämisen jälkeen Karjalan Ryhmä lakkautettiin ja joukot liitettiin IV armeijakuntaan perustettuun Ryhmä Talvelaan.


title: Erillinen Pataljoona 10 (talvisota)

text: Erillinen Pataljoona 10 viivytti vihollisjoukkoja valtakunnan rajalta Tolvajärvi-Agläjärvi tasalle yhdessä muiden Ryhmä Talvelaan kuuluneiden erillispataljoonien kanssa. Ryhmä Talvelan saatua vahvennuksekseen everstiluutnantti Aaro Pajarin komentaman Jalkaväkirykmentti 16 (JR16) Erillispataljoona 10 osallistui Tolvajärven–Ägläjärven taisteluun


title: Erillinen Pataljoona 10 (talvisota)

text: Joulukuun puolivälistä alkaen pataljoonan 1.Komppania toimi vihollisen sivustoilla ja selustassa sissitoiminnassa. Komppaniaa johti aluksi kapteeni Yrjö Saarelainen. Hänen siirryttyä II/JR16 komentajaksi, komppaniaa johti luutnantti, Juho Pössi, jolle jatkosodan aikana myönnettiin mannerheiristi nro 7. Komppania toimi 6.3.1940 alkaen Erillisenä Sissikomppaniana (ErSissiK)


title: Mantukämmekät

text: Mantukämmekät ("Rhizanthella") on kasvisuku kämmekkäkasvien heimossa.


title: Mantukämmekät

text: Siihen kuuluu kaksi (tai kolme) lajia, joita kasvaa Lounais- ja Itä-Australiassa. Lajeista purppuramantukämmekkä kasvaa lähes täysin maanpinnan alla. Se tunnetaan hyvin harvinaisena "Melaleuca uncinata" -kaarnamyrttiä kasvavista metsiköistä. Kukkiessaan purppuramantukämmekkä kasvattaa maan alta kukan, jonka suojuslehdet työntävät maan kukan tieltä.


title: Lidija Kalinina-Ivanova

text: Lidija Gavrilovna Kalinina-Ivanova (; s. 27. tammikuuta 1937 Moskova) on Neuvostoliittoa edustanut entinen telinevoimistelija ja olympiavoittaja. Hän edusti seuratasolla Moskovan Dynamoa ja Burevestnik Moskovaa.


title: Lidija Kalinina-Ivanova

text: Kalinina pääsi Neuvostoliiton maajoukkueen mukaan vuonna 1955, ja hän osallistui seuraavana vuonna Melbournen olympialaisiin. Hänen paras henkilökohtainen sijoitus kisoista oli jaettu yhdestoista tila permannolta, mutta hän voitti kultaa joukkuekilpailusta ja pronssia yhteisvoimistelusta. Kalinina menestyi vuoden 1958 Neuvostoliiton-mestaruuskilpailuissa ja oli niitä seuranneissa MM-kisoissa hypyn hopeamitalisti, jonka lisäksi hän sai jälleen joukkuekilpailusta kultaa. Vuonna 1959 Kalinina meni naimisiin vuoden 1956 olympiakisojen paluumatkalla tapaamansa jalkapalloilija Valentin Ivanovin kanssa.


title: Lidija Kalinina-Ivanova

text: Kalinina-Ivanova oli Rooman olympialaisissa 1960 seitsemäs moniottelussa, permannolla ja eritasonojapuilla, ja hän oli mukana maansa kultaa voittaneessa joukkueessa. Hän sai miehensä kanssa seuraavana vuonna lapsen, mutta päätti olla lopettamatta urheilu-uraansa. Kalinina-Ivanova sai joukkuekilpailun MM-kultaa jo seuraavana vuonna Prahassa pidetyissä kisoissa, seitsemän kuukautta synnytyksen jälkeen. Hänelle tuli vuonna 1964 harjoitusleirillä vakava polvivamma, jonka seurauksena hän joutui lopettamaan voimistelun. Samana vuonna hän myös sai tyttären.


title: Lidija Kalinina-Ivanova

text: Kalinina-Ivanova on tehnyt työtä voimistelun parissa myös urheilu-uransa jälkeen. Hän toimi valmentajana ja kykyjenetsijänä nuorille sekä kouluttautui tuomariksi. Kalinina-Ivanova oli tuomarina muun muassa kuusissa olympialaisissa vuosina 1972–1992 ja useissa muissa arvokisoissa. Hän sai erilaisia Neuvostoliiton kunniamainintoja, kuten kunnioitetun urheilumestarin arvonimen vuonna 1960.


title: Louise Kaplan

text: Louise Janet Kaplan, o.s. "Miller", (18. marraskuuta 1929 New York, Yhdysvallat – 9. tammikuuta 2012 New York, Yhdysvallat) oli yhdysvaltalainen kirjailija ja psykoanalyytikko.


title: Louise Kaplan

text: Kaplan valmistui Brooklyn Collegesta ja väitöskirja valmistui New Yorkin yliopistossa. Hän toimi yhteistyössä psykoanalyytikko Margaret Mahlerin kanssa.


title: Louise Kaplan

text: Kaplan käsitteli teoksissaan seksuaalisia mieltymyksiä. Tunnetuin teos on "Perversions: The Temptations of Emma Bovary" (1991), jossa hän otti Gustave Flaubertin teoksen päähenkilön rouva Bovaryn esimerkiksi stereotypioiden sitomasta ihmisestä. Teos kuvaa rouva Bovarya hänen potilaanaan. Kaplanin muita teoksia on "Cultures of Fetishism" (2006).


title: Louise Kaplan

text: Kaplanin puoliso oli Donald Kaplan (k. 1994). He julkaisivat yhdessä psykoanalyysiin keskittyvää aikakauskirjaa American Imago.


title: Perintö vai perintä

text: Perintö vai perintä on Osku Pajamäen vuonna 2011 ilmestynyt tietokirja. Kirjaansa varten Pajamäki haastatteli Vappu Taipaletta, Tapio Bergholmia, Roope Uusitaloa ja Tuulia Hakolaa, Sixten Korkmania, Tarmo Valkosta, Jussi Merikalliota, Sauli Niinistöä sekä Oras Tynkkystä.


title: Paulina Olszynski

text: Paulina Olszynski (s. 30. lokakuuta 1991) on yhdysvaltalainen näyttelijä. Hänet tunnetaan varsinkin Brittany Cunninghamin roolista Wes Cravenin kauhuelokuvassa "My Soul to Take" (2010). Hän on lisäksi esiintynyt muun muassa "Greyn anatomian", "Waverly Placen velhojen" ja "Miehen puolikkaiden" yksittäisissä jaksoissa.


title: Paulina Olszynski

text: Olszynski syntyi puolalaiseen perheeseen Yhdysvalloissa ja puhuu sujuvasti puolan kieltä.


title: Arkkutekstit

text: Arkkutekstit ovat muinaisessa Egyptissä hauta-arkkuihin ja sarkofageihin kirjoitettuja uskonnollisia tekstejä. Varhaisimmat arkkutekstit tulivat käyttöön Vanhan valtakunnan neljännen dynastian (2613-2494 eaa.) aikana, mutta pyramiditeksteihin pohjautuvat loitsut yleistyivät vasta kuudennen dynastian (2345–2181 eaa.) aikaan.


title: Arkkutekstit

text: Ensimmäiset arkkutekstit olivat tavallisia uhrikaavoja, joissa vedottiin Osiris- ja Anubis -jumalia täyttämään vainajan perustarpeet tuonpuoleisessa. Tekstit sijoitettiin keskelle arkun kantta ja arkun kylkien yläosaan. Keskivaltakunnan kahdennentoista dynastian aikaan arkkujen ulkopuolelle alettiin kirjoittaa arkkutekstejä myös pystysuoriin vinjetteihin. Samaan aikaan arkun sisäpuolen koristelun merkitys kasvoi ja tekstien sisältö monipuolistui.


title: Arkkutekstit

text: Uuden valtakunnan aikana 1600-luvulta eaa. alkaen käyttöön otettu, papyruskääröille kirjoitettu Kuolleiden kirja perustuu arkkuteksteihin.


title: Barack Hussein Obama

text: Barack Hussein Obama voi tarkoittaa:


title: Toimintajärjestelmä (toiminnan teoria)

text: Toimintajärjestelmä on ihmisen toiminnan yleistä rakennetta kuvaava malli. Sen sovelluksia liittyy erityisesti toiminnan teorian suomalaislähtöiseen tutkimussuuntaukseen, kehittävään työntutkimukseen. Malli esittää kohteellisen toiminnan osatekijät kaavion muodossa ja mahdollistaa siten työtoimintojen tarkastelun esimerkiksi organisaatioiden tutkimuksessa ja kehittämistoiminnassa.


title: Toimintajärjestelmä (toiminnan teoria)

text: Toimintajärjestelmän mallin on esittänyt Yrjö Engeström vuonna 1987 julkaistussa teoksessaan "Learning by expanding: An activity-theoretical approach to developmental research". Malli on kuitenkin tulosta useiden aikaisempien, erityisesti neuvostoliittolaisessa psykologian ja sosiologian tutkimuksessa tehtyjen toiminnan jäsennysten yhdistelmästä: Pohjana on Lev Vygotskin välittyneen teon käsite, jossa behavioristista ärsyke-reaktio-mallinnusta täydennetään välittävällä artefaktilla, joka voi olla joko työkalu tai merkki (käsite). Malliin on vaikuttanut myös Aleksei Leontjevin jäsennys toiminnan eri tasoista. Ihmisyhteisön kehityksen kannalta mallinnus alkaa eläimen toiminnasta ja kehittyy alkeellisia työkaluja sekä työnjakoa sisältävästä laumakäyttäytymisestä ihmisen yhteisölliseksi ja kohteelliseksi toiminnaksi.


title: Margit Carlqvist

text: Margit Carlqvist (s. 11. helmikuuta 1932 Tukholma) on ruotsalainen näyttelijä. Hän esiintyi usein femme fatale -tyyppisissä elokuvarooleissa. Hänet tunnetaan kansainvälisesti esimerkiksi esiintymisestään Ingmar Bergmanin elokuvassa "Kesäyön hymyilyä" (1955). Muihin elokuviin, joissa hänet on nähty, lukeutuvat "Iloksi" (1950), "Rakastavia pareja" (1964), "Klabautermannen" (1969) ja "Kirkkoherra" (1970).


title: Kehrääjät (heimo)

text: Kehrääjät ("Caprimulgidae") on kehrääjälintujen lahkoon kuuluva heimo.


title: Kehrääjät (heimo)

text: Kehrääjät ovat keskikokoisia lintuja ja niillä on pitkät ja kapeat siivet, pitkä pyrstö, iso pää, pieni nokka ja lyhyt kaula sekä jalat. Niillä on suuri kita ja suupielissä voimakkaat sukaset. Niiden höyhenpuku on ruskeankirjava ja pyrstössä ja useimmilla lajeilla on siivillä ja pyrstössä valkoisia laikkuja.


title: Kehrääjät (heimo)

text: Kehrääjät ovat hämärä- tai yöaktiivisia. Ne käyttävät ravinnokseen suuria lentäviä hyönteisiä. Päivisin ne lepäävät maassa tai oksalla. Kehrääjien pesä sijaitsee maassa. Kehrääjät munivat yhden tai joskus jopa kaksi munaa.


title: Kehrääjät (heimo)

text: BirdLife Suomen mukaan kehrääjien heimoon kuuluvat seuraavat suvut ja lajit.


title: Keskustaajama

text: Keskustaajama tarkoittaa Suomessa, Ruotsissa ja Tanskassa taajamaa, jossa kunnan hallinto sijaitsee tai joka on talouden kannalta merkittävä. Yleensä keskustaajama on kunnan taajamista väkiluvultaan suurin ja samanniminen kuin itse kunta. Varsinkin suurkaupunkialueiden tapauksessa taajamat saattavat jatkua kuntarajojen yli useamman kunnan alueelle. Keskustaajama ei ole sama asia kuin liikekeskusta, mutta useimmissa keskustaajamissa on kuitenkin myös oma liikekeskusta.


title: Keskustaajama

text: Suomessa keskustaajama () on taajama, joka on merkittävä kunnan hallinnon tai talouden kannalta. Tilastokeskus määrittelee keskustaajamat joko keskustaajamiksi (kt) tai kirkonkyliksi (kk).


title: Keskustaajama

text: Muutamissa tapauksissa kunnan keskustaajama on eriniminen kuin itse kunta. Esimerkiksi Inarin kunnan keskustaajama ei ole Inarin kirkonkylä, vaan Ivalo. Enontekiöllä kuntakeskus sijaitsee kyllä kirkonkylässä, mutta kirkonkylä ei ole nimeltään Enontekiö, vaan Hetta. Yhteensä 51 Manner-Suomen kunnassa keskuspaikka on eriniminen kuin itse kunta (Ahvenanmaalla useimpien kuntien hallintokeskus on eriniminen).


title: Keskustaajama

text: Vuosien mittaan keskustaajama saattaa kasvaa yhteen sen lähistöllä sijaitsevien taajamien tai jopa toisten kuntien keskustaajamien kanssa. Suomessa esimerkiksi Helsingin, Tampereen ja Turun kaupunkien keskustaajamat ulottuvat kuntarajojen yli useaan naapurikuntaan. Samoin Jyväskylän kaupungin keskustaajama ja silloisen Jyväskylän maalaiskunnan keskustaajama Vaajakoski kasvoivat yhteen vuonna 1980. Tällaisissa tapauksissa voi seudun tai maakunnan keskuskunnan keskustaajaman sisään jäädä myös saman kaupunkiseudun muiden kuntien hallinnollisia keskuksia. Helsingin keskustaajamassa on kaikkiaan kahdeksan, Turun keskustaajamassa seitsemän, Tampereen keskustaajamassa kuuden, Porin keskustaajamassa neljän, Forssan keskustaajamassa kolmen sekä Kemin, Lahden, Maarianhaminan, Oulun ja Vaasan keskustaajamissa (kuten myös Ilmajoki-Kurikan taajamassa ja Kaustisen kirkonkylässä) kahden kunnan keskukset.


title: Keskustaajama

text: Toinen nimitys kunnan hallintokeskukselle on "kuntakeskus", koska kunnan hallintokeskuksen ei tarvitse välttämättä olla taajama (toisin kuin Ruotsissa, jossa jokaisessa kunnassa on vähintään yksi taajama). Kuntakeskuksessa sijaitsee kunnantalo, terveyskeskus, kunnan pääkirjasto ja vaihteleva määrä yksityisiä palveluita. Kaikissa Suomen kunnissa on kuntakeskus, mutta muutamissa kunnissa (useat Ahvenanmaan kunnat sekä Manner-Suomessa Luhanka) ei kuitenkaan ole lainkaan tilastollisia vähintään 200 asukkaan taajamia. Tällöin kuntakeskuksena voi toimia kylä tai jokin muu paikka. Ennen vuoden 1865 kunnallisasetusta pitäjät vastasivat sekä hengellisistä että maallisista tehtävistä, jolloin kuntien hallintopaikkana toimi kirkonkylä. Liikenneyhteyksissä tapahtuneen kehityksen ja muuttoliikkeiden myötä eräissä kunnissa kuntakeskukseksi on muodostunut jokin muu paikka kuin kirkonkylä, esimerkiksi radanvarsikunnissa asemakylä.


title: Keskustaajama

text: Suomessa oli vuonna 2017 312 kuntakeskusta, joista 263 muodostaa oman tilastollisen taajaman, ja 39 on kasvanut viereisten, suurempien taajamien kanssa yhteen (muutaman kunnan tapauksessa on olemassa samanniminen tilastollinen taajama, mutta kuntakeskuksena on vain yksi taajaman osista, kuten Imatralla Mansikkala ja Jämsässä Seppola). Suomen pienin nykyisen kunnan keskustaajama on Pyhärannan kirkonkylä eli Rohdainen. Pöytyällä on ollut vuoden 2005 sen ja Karinaisten kuntaliitoksesta lähtien kaksi keskustaajamaa: Kyrö ja Riihikoski, kunnanvirastolla on toimipisteet molemmissa taajamissa.


title: Keskustaajama

text: Keskus- ja vaikutusaluetutkimuksessa Suomessa etenkin 1970-80-luvuilla tutkittiin hierarkisia keskusverkkoja, joissa eri tasoiset keskukset jaettiin valtakunnan-, valtakunnanosa-, maakunta-, kaupunki-, kunta- ja kyläkeskuksiin sen mukaan mitä palveluja eli keskustoimintoja kunkin tasoisessa keskuksessa oli. Nämä keskusluokat eivät aina välttämättä täysin vastanneet samanhetkistä kuntajakoa. Näin käsite kuntakeskus saattoi saada saa kaksi merkitystä: 1) Kunnan hallinnollinen keskus tai 2) tietyn palvelutason omaava keskus, joka palvelutasoltaan karkeasti vastasi kunnan keskusta.


title: Keskustaajama

text: Ruotsin kielen sana "centralort" vastaa suomen kielen sanaa keskustaajama. Ruotsissa kuntien keskustaajamat ovat usein entisiä kaupunkeja, kauppaloita tai taajaväkisiä yhdyskuntia. Ruotsin 290 kunnasta 124:llä keskustaajama on entinen kaupunki, 72:lla entinen kauppala ja 42:lla entinen taajaväkinen yhdyskunta. Ruotsissa on 291 kunnan keskustaajamaa, sillä Vaggerydin kunnassa keskustaajamia on kaksi: Vaggeryd ja Skillingaryd.


title: Keskustaajama

text: Käsite "centralort" on otettu keskuspaikkateoriasta () ja oli tärkeässä osassa Ruotsin vuosina 1962–1977 toteutetussa kuntablokkeihin perustuneessa kuntauudistuksessa. Tuolloin Ruotsiin syntyi kuntarakenne, jossa lähes kaikkiin kuntiin kuuluu niin maaseutu- kuin kaupunkiasutusta. Ruotsissakin keskustaajamat ovat yleensä samannimisiä kuin koko kunta; vain 32 kunnassa keskustaajama on eriniminen kuin itse kunta.


title: Keskustaajama

text: Keskustaajamaa voidaan pitää kunnan "pääkaupunkina", ja se on usein kunnan suurin taajama. Suurkaupunkialueilla useampi keskustaajama saattaa kuulua samaan taajamaan. Esimerkiksi Tukholman taajaman alueella sijaitsee 10 kunnan keskustaajama. Ruotsin pienin keskustaajama on Ydren kunnassa sijaitseva Österbymo.


title: Keskustaajama

text: Ruotsissa keskustaajamilla on oikeus tiettyihin peruspalveluihin. Nämä palvelut ovat valtionyhtiöiden palveluita, joiden tarkoituksena on edistää tiettyjä yhteiskunnallisia asioita ja jotka toimivat säännellyillä markkinoilla. Näihin palveluihin kuuluvat esimerkiksi Systembolaget ja Svenska Spel. Suomessa näiden vastineet ovat Alko ja Veikkaus.


title: Keskustaajama

text: Tanskan kielessä keskustaajamaa vastaa sana "kommunesæde". Myös Tanskassa keskustaajama voi olla eriniminen kuin itse kunta. Kööpenhaminan ympärille muodostunut Hovedstadsområdetin taajama ulottuu usean lähikunnan alueelle.


title: Resident Evil (elokuvasarja)

text: Resident Evil on elokuvasarja, joka perustuu osittain Capcomin luomaan "Resident Evil" -videopelisarjaan.


title: Resident Evil (elokuvasarja)

text: Constantin Film osti oikeudet ensimmäiseen elokuvaan tammikuussa 1997. Alan B. McElroyta ja George A. Romerota suunniteltiin elokuvan käsikirjoittajiksi. Vuonna 2001 Sony osti oikeudet elokuvaan ja palkkasi Paul W. S. Andersonin ohjaajaksi ja käsikirjoittajaksi. Ensimmäinen elokuva "Resident Evil" sai ensi-iltansa vuonna 2002. Anderson jatkoi käsikirjoittajana jatko-osissa "" (2004) sekä "" (2007) ja palasi ohjaajaksi neljännessä osassa "" (2010). Elokuvasarjan viides osa "" sai ensi-iltansa syyskuussa 2012. Kuudes ja viimeinen elokuva "" sai ensi-iltansa tammikuussa 2017.


title: Resident Evil (elokuvasarja)

text: Elokuvasarjan päähenkilö on Alice (Milla Jovovich), joka ei esiinny "Resident Evil" -peleissä. Alice on Umbrella-korporaatiolle työskentelevä turvallisuusvastaava, joka ensimmäisen elokuvan tapahtumien myötä alkaa taistella yhtiötä vastaan. Elokuvissa esiintyvät pelisarjan hahmot ovat Jill Valentine (Sienna Guillory), Carlos Olivera (Oded Fehr), Albert Wesker (Jason O’Mara ja Shawn Roberts), Claire Redfield (Ali Larter), Chris Redfield (Wentworth Miller), Leon S. Kennedy (Johann Urb), Ada Wong (Li Bingbing) ja Barry Burton (Kevin Durand).


title: Resident Evil (elokuvasarja)

text: Elokuvasarja on saanut negatiivisen vastaanoton kriitikoilta, mutta elokuvat ovat olleet menestynein elokuvasarja, joka on perustunut videopeleihin. Sarja on kerännyt yhteensä noin 915 miljoonaa dollaria.


title: Resident Evil (elokuvasarja)

text: Pelisarjaan perustuvia elokuvia ovat myös animaatioelokuvat "" ja "". Kolmas animaatioelokuva, "", sai ensi-iltansa vuonna 2017.


title: Lasten ruutu

text: Lasten ruutu oli vuosina 1981–1988 esitetty lastenohjelma. Ohjelman päähenkilöt olivat Akuliina-muori (Aune Lind) ja Matti Merimies (Matti Ruohola). Sarjaa ei ole julkaistu VHS- eikä DVD-julkaisuina, mutta pätkiä ohjelmasta on nähtävillä Ylen Elävässä arkistossa. Ohjelmassa päähenkilöt Akuliina ja Matti Merimies keskustelivat milloin mistäkin, muun muassa linnuista. Ohjelmassa esiintyi myös tunnettuja suomalaisia, kuten biologi Ilkka Koivisto.


title: Lasten ruutu

text: Sarjaa ei pidä sekoittaa 1960-luvulla esitettyyn samannimiseen ohjelmaan.


title: Haifisch

text: Haifisch on saksalaisen Rammstein -yhtyeen 25. singlejulkaisu ja Liebe ist für alle da -albumin kolmas single. Kappaleesta on tehty musiikkivideo.


title: Kansainvälisten taidehuutokauppojen 10 hintavinta teosta vuosittain

text: Luettelo kansainvälisten taidehuutokauppojen 10 hintavimmasta teoksesta vuosittain perustuu kansainvälisistä taidehuutokaupoista julkaistuihin tietoihin, joista koostettuja luetteloita julkaistaan tiedotusvälineissä yleensä kalenterivuosittain. Hinnat ovat huutokauppaliikkeiden ilmoittamia teosten myyntihintoja ().


text: Vuonna 2010 maailman taiteen ja antiikkiesineiden markkina, joka sisältää kuva- ja käyttötaiteen, oli suuruudeltaan 43 miljardia euroa. Myynti jakautui huutokauppaliikkeiden myynteihin (49 prosenttia koko maailman myynnistä vuonna 2010) ja välittäjien myynteihin (51 prosenttia). Vuonna 2010 huutokauppamyynnin arvo oli kokonaisuudessaan 21 miljardia euroa, josta kuvataiteen huutokauppamyynti oli 7 miljardia. Vuonna 2010 myyntitapahtumia oli 35 miljoonaa.


text: Suurin osa luettelon teoksista on maalauksia, mutta mukana on myös Rafaelin piirustukset "Muusan pää" (noin 1490) ja "Apostolin pää" (noin 1519-20), sekä Alberto Giacomettin "Grande tête mince" (1954) ja "L’homme qui marche I" (1960), sekä Constantin Brâncușin "Madame L.R." (1915), jotka ovat veistoksia.


text: Lähes kaikki teokset ovat eurooppalaista tai amerikkalaista taidetta, mutta vuonna 2011 myytiin kaksi hintavinta kiinalaisen taiteilijan teosta Kiinassa korkeimpaan hintaan ja kolmas sijoittui luettelossa kuudenneksi. EU:n teettämän, vuonna 2011 julkaistun arvion mukaan merkittävin suuntaus maailman taide- ja antiikkimarkkinoilla kuuden viimeksi kuluneen vuoden aikana on ollut Kiinan markkinaosuuden voimakas kasvu viidestä prosentista vuonna 2006 26 prosenttiin vuonna 2010, samalla kun Yhdysvaltojen ja EU:n markkinaosuudet ovat supistuneet.


text: Hintavimpien taideteosten joukossa on myös yhä useampia modernismin klassikoita, kuten Pablo Picasson, Mark Rothkon tai Francis Baconinin teoksia. Vuonna 2012 myytiin Edvard Munchin pastelli "Huuto" suurella hintaerolla verrattuna aikaisempiin huutokauppojen myyntisummiin. Suurin taideteoksen hinta on kuitenkin 270 miljoonaa dollaria, joka maksettiin vuonna 2011 Paul Cézannen maalauksesta "Kortinpelaajat" (noin 1894-1895) välittäjän kautta myytynä.


text: Francis Baconin kolmiosainen tutkielma Lucian Freudista "Three Studies of Lucian Freud" myytiin marraskuussa 2013 142,4 miljoonalla dollarilla eli noin 106 miljoonalla eurolla. Yhdestäkään taideteoksesta ei ole maksettu yhtä paljon huutokaupassa. Vuonna 2013 kaikki 10 hintavinta teosta oli tehty toisen maailmansodan jälkeen. Jeff Koonsin teos "Balloon Dog (Orange)" saavutti elävän taiteilijan huutokauppamyynnin ennätyksen 58,4 miljoonalla dollarilla. Aikaisemmin hintavimmat teokset olivat 10 miljoonissa dollareissa, kun ne olivat vuonna 2013 50 miljoonissa.


title: Herbert Leonhardt

text: Herbert Leonhardt (27. tammikuuta 1925 – heinäkuu 1986) oli saksalainen yhdistetyn hiihtäjä. Hän edusti seuratasolla SC Aufbau Klingenthalia.


title: Herbert Leonhardt

text: Leonhardt osallistui olympialaisiin kerran, Cortina d'Ampezzossa 1956. Hän oli tuolloin henkilökohtaisessa kilpailussa 28:s ja jätti taakseen seitsemän maaliin päässyttä kisaajaa.


title: Itu (matematiikka)

text:
Itu on matematiikassa eräs topologinen rakenne. Olkoon formula_1 formula_2:n esilyhde, ja formula_3. Tällöin formula_4:n "olki" kohdassa formula_5 on ryhmä
missä suora raja-arvo otetaan "x":n avointen ympäristöjen "U" suhteen. Olkoon formula_7 sektio. Jos formula_8, niin merkitään formula_9:n kuvaa formula_10:ssä symbolilla formula_11. Sanotaan, että formula_11 on formula_9:n itu pisteessä "x".


title: The Dark Side

text: The Dark Side on suomalaisen Fireal-yhtyeen ensimmäinen täyspitkä albumi joka julkaistiin 27. huhtikuuta 2011. Levy sisältää muun muassa "Harjunpää ja pahan pappi-elokuvasta" tutut kappaleet "The Imperia" ja "Halo".


title: The Dark Side

text: Albumi debytoi Suomen virallisen listan sijalla 41.


title: Shane McFaul

text: Shane Charles Alan McFaul (s. 23. toukokuuta 1986 Dublin, Irlanti) on irlantilainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan puolustava keskikenttäpelaaja.


title: Luettelo pikkuplaneetoista: 30001–31000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
30001:stä ja päättyen 31000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 31001–32000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
31001:stä ja päättyen 32000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 32001–33000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
32001:stä ja päättyen 33000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 33001–34000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
33001:stä ja päättyen 34000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 34001–35000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
34001:stä ja päättyen 35000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 35001–36000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
35001:stä ja päättyen 36000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 36001–37000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
36001:stä ja päättyen 37000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 37001–38000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
37001:stä ja päättyen 38000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 38001–39000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
38001:stä ja päättyen 39000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 39001–40000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
39001:stä ja päättyen 40000:een.
Kokonaisen luettelon löytää katsomalla Luettelo pikkuplaneetoista.


title: Cristiano

text: Cristiano Pereira Figueiredo, pelaajanimeltään Cristiano, (s. 29. marraskuuta 1990 München, Saksa) on portugalilainen jalkapalloilija, pelipaikaltaan maalivahti. Hän edustaa Primera Divisiónin Valenciaa.


title: Guillermo Salinas

text: Guillermo Salinas (s. 27. tammikuuta 1938) on chileläinen entinen nyrkkeilijä.


title: Guillermo Salinas

text: Salinas osallistui olympialaisiin kerran, Tokiossa 1964. Hän pääsi tuolloin alle 75-kiloisten sarjassa puolivälieriin saakka, kunnes hävisi Italian Franco Vallelle. Salinas voitti myöhemmin muun muassa maansa raskaan sarjan tittelin, jota hän piti hallussaan vuosina 1968–1970.


title: Socorro (New Mexico)

text: Socorro on kaupunki samannimisessä piirikunnassa New Mexicon osavaltiossa Yhdysvalloissa. Kaupungissa asui 9 051 ihmistä vuonna 2010.


title: Justin Braun

text: Justin Timothy Braun (s. 10. helmikuuta 1987 Minneapolis, Minnesota) on yhdysvaltalainen jääkiekkoilija, pelipaikaltaan puolustaja. Hänen seuransa on NHL:n San Jose Sharks, jossa hän on pelannut vuodesta 2010.


title: Justin Braun

text: Braun pelasi ennen ammattilaisuraansa kaksi kautta, vuodet 2004–2006, Green Bay Gamblersissa juniorisarja USHL:ssä ja neljä kautta, vuodet 2006–2010, University of Massachusetts Amherstin joukkueessa yliopistosarja Hockey Eastissä. Hänet nimettiin vuonna 2009 Hockey Eastin toiseen tähdistökentälliseen ja vuonna 2010 sen ensimmäiseen tähdistökentälliseen. Hänet myös palkittiin jälkimmäisenä vuonna Hockey Eastin parhaana puolustavana puolustajana ja New England Writers’ Associationin jakamalla Bob Monahan Awardilla NCAA:n parhaana puolustajana Uudessa-Englannissa.


title: Justin Braun

text: San Jose Sharks varasi Braunin numerolla 201 seitsemännellä kierroksella. Braun allekirjoitti NHL-sopimuksen maaliskuussa 2010 ja aloitti ammattilaisuransa saman vuoden huhtikuussa San Josen farmijoukkueessa Worcester Sharksissa AHL:ssä. Hän pelasi tuona keväänä kolme ottelua AHL:n runkosarjassa ja 11 pudotuspeleissä. Ensimmäisen NHL-ottelunsa hän pelasi 26. marraskuuta 2010, jolloin San Jose kohtasi Vancouver Canucksin. Hän pelasi kaudella 2010–2011 yhteensä 28 ottelua NHL:n runkosarjassa ja yhden pudotuspeleissä sekä 34 ottelua AHL:n runkosarjassa. Hän oli mukana AHL:n tähdistöottelussa vuonna 2011.


title: Justin Braun

text: Kaudella 2011–2012 Braun suurimman osan kaudesta NHL:ssä, 66 runkosarja- ja viisi pudotuspeliottelua, ja lisäksi vielä kuusi ottelua Worcesterissa. Toukokuussa 2012 hän edusti Yhdysvaltoja kahdeksassa ottelussa jääkiekon maailmanmestaruuskilpailuissa. Marraskuussa 2012 hän siirtyi vuoksi SM-liigaseura Tapparaan. Hän ehti pelata Tapparassa kuusi ottelua, kunnes joutui jättämään joukkueen joulukuussa tulleen rannevamman vuoksi. Työsulku päättyi tammikuussa 2013.


title: Sallatunturi

text: Sallatunturi viittaa seuraaviin:


title: Tioproperatsiini

text: Tioproperatsiini on antipsykoottinen lääke. Se kuuluu niin sanottuihin tyypillisiin, klassisiin neurolepteihin. Lääkevalmistetta on markkinoitu kauppanimellä "Majeptil". Se kuuluu piperatsiinifentiatsiinien ryhmään.


title: Tioproperatsiini

text: Tioproperatsiinia on käytetty muun muassa voimakkaiden kiihtymistilojen (agitaatiot, aggressiot) hoidossa. Tällaisia tiloja ilmenee toisinaan vaikeissa psykooseissa. Lääkkeen antipsykoottista vaikutusta pidettiin erityisen huomattavana.


title: Tioproperatsiini

text: Lähdetietojen valmistumisten aikoihin, lienee tämä lääkeaine ollut saatavilla vain lyhyen aikaa. Nykyisellään tioproperatsiinin sijasta saatetaan käyttää uudempaa atyyppistä eli epätyypillistä antipsykoottia risperidonia.


title: Tioproperatsiini

text: Tioproperatsiini on ollut käytössä ainakin vuoden 2000 tietämille Suomessa. Käytössä on ollut ainakin 25 milligramman vahvuinen, suun kautta otettava tabletti.


title: Tioproperatsiini

text: Tioproperatsiinin aiheuttamat haittavaikutukset ovat samansuuntaiset kuin muillakin ensimmäisen polven tyypillisillä neurolepteilla, kuten perfenatsiinilla. Lääkkeelle ei kuvattu mitään erityistä nimenomaista haittavaikutusta, jota muut vastaavat lääkkeet eivät aiheuta.


title: Dorthe Rasmussen

text: Dorthe Skovshoved Rasmussen (s. 27. tammikuuta 1960 Kööpenhamina) on tanskalainen entinen yleisurheilija, joka kilpaili kestävyysjuoksussa. Hän edusti seuratasolla Glostrup Idræts Clubia ja Århus Idrætsforening af 1901:tä.


title: Dorthe Rasmussen

text: Rasmussen osallistui olympialaisiin ensimmäistä kertaa Los Angelesissa 1984. Hän oli tuolloin maratonilla kolmastoista juostuaan matkan aikaan 2.33.40. Rasmussen oli vuoden 1986 EM-kisoissa kahdeksastoista 10 000 metrillä ja putosi samalla matkalla alkuerissä olympialaisissa 1988. Hän osallistui maratonille vuosien 1991 ja 1995 maailmanmestaruuskilpailuissa, mutta joutui keskeyttämään molemmilla kerroilla.


title: Sint-Truiden

text: Sint-Truiden on kaupunki Koillis-Belgiassa Flanderin alueella Limburgin provinssissa. Kaupungissa on 40 158 asukasta (vuonna 2016) ja sen pinta-ala on 106,9 neliökilometriä.


title: Anni Hämäläinen

text: Anni Vilhelmiina Hämäläinen (12. joulukuuta 1898 Hirvensalmi – 16. marraskuuta 1985 Helsinki) oli suomalainen ohjaaja, näyttelijä ja teatterinjohtaja. Hän työskenteli näyttelijänä muun muassa Tampereen Teatterissa ja Helsingin Kansanteatterissa ja luotsasi Riihimäen Näyttämöä sen alkutaipaleella. Lisäksi hän tulkitsi sivuosia kuudessatoissa suomalaisessa elokuvassa vuosina 1928–1972, muun muassa menestyselokuvissa "Juurakon Hulda" ja "Kulkurin valssi".


title: Anni Hämäläinen

text: Anni Hämäläinen syntyi eteläsavolaisessa Hirvensalmen kunnassa maanviljelijä Antti Hämäläisen ja Vilhelmiina Kuitusen perheeseen. Hän valmistui ylioppilaaksi vuonna 1918. Teatteriuransa Anni Hämäläinen aloitti harjoittelijana Viipurin Näyttämöllä vuonna 1922. Hän siirtyi näyttelijäksi Viipurin Työväen Teatteriin 1923. Kahta Viipurin vuotta seurasi pitkähkö kausi Tampereen Teatterissa 1925–1934. Tuolloin hän näytteli muun muassa "Anna Liisan" nimiosan.


title: Anni Hämäläinen

text: Hämäläisen teatteriura jatkui näyttelijänä Helsingin Kansanteatterissa 1934–1940. Vuosina 1940–1947 hän teki kiertueita ja teatterivierailuja. Neljännesvuosisadan mittaista näyttelijänuraa seurasi teatterinjohtajan pesti Riihimäen Näyttämöllä 1947–1953. Vuonna 1953 Hämäläinen kiinnitettiin 1948 perustetun Seuranäyttämöliiton vakinaiseksi ohjaajaksi.


title: Anni Hämäläinen

text: Hämäläisen näyttämötehtäviä olivat muun muassa "Sylvi", Elina (kappaleessa "Elinan surma"), Inken Peters ("Ennen auringonlaskua"), Ella Downey ("Neekeri"), Conny-täti ("Juurakon Hulda") ja Sadie ("Sade").


title: Anni Hämäläinen

text: Anni Hämäläisen elokuvaura alkoi vuonna 1928 mykkäelokuvassa "Lumisten metsien mies". Hänen aktiivisin valkokangasuransa kesti vuodesta 1937 vuoteen 1943, jolloin hän tulkitsi muun muassa Fredrika Runebergin osan elokuvassa "Runon kuningas ja muuttolintu". Valentin Vaalan "Juurakon Huldassa" hän näytteli teatterista tutun Conny-tädin roolin. Hämäläisen viimeinen elokuvarooli oli Miili-täti Matti Kassilan värielokuvassa "Haluan rakastaa Peter" vuonna 1972.


title: HMS Swiftsure (S126)

text: HMS Swiftsure (viirinumero S126) oli Britannian kuninkaallisen laivaston Swiftsure-luokan sukellusvene.


title: HMS Swiftsure (S126)

text: Alus tilattiin marraskuussa 1967 ja sen köli laskettiin 6. kesäkuuta 1969. Alus laskettiin vesille 7. syyskuuta 1971 ja se valmistui 17. huhtikuuta 1973. Alus poistettiin palveluksesta 1992.


title: Andrzej Słowakiewicz

text: Andrzej Słowakiewicz (s. 27. tammikuuta 1951 Nowy Targ) on puolalainen entinen jääkiekkoilija. Hän pelasi seuratasolla Podhale Nowy Targissa.


title: Andrzej Słowakiewicz

text: Słowakiewicz oli mukana olympialaisissa kerran, Innsbruckissa 1976, jolloin Puola sijoittui turnauksessa kuudenneksi. Hän on oman uransa jälkeen työskennellyt valmentajana muun muassa päävalmentajana Puolan liigassa ja apulaisvalmentajana maajoukkueessa.


title: Andrzej Słowakiewicz

text: Myös Andrzejin isoveli Józef oli jääkiekkoilija.


title: Józef Słowakiewicz

text: Józef Słowakiewicz (s. 17. helmikuuta 1945 Nowy Targ) on puolalainen entinen jääkiekkoilija. Hän pelasi seuratasolla Podhale Nowy Targissa.


title: Józef Słowakiewicz

text: Słowakiewicz osallistui olympialaisiin kerran, Sapporossa 1972. Hän teki kuudessa ottelussa neljä maalia turnauksessa, jossa Puolan joukkue sijoittui kuudenneksi. Myös Józefin pikkuveli Andrzej pelasi jääkiekkoa olympiatasolla.


title: Vain yksi yö

text: Vain yksi yö ("Indecent Proposal") on vuonna 1993 ensi-iltansa saanut draamaelokuva, joka perustuu Jack Engelhardin samannimiseen romaaniin. Elokuvan pääosia esittävät Woody Harrelson, Demi Moore, Robert Redford, Seymour Cassel, Oliver Platt, Billy Bob Thornton, Rip Taylor, Billy Connolly, Sheena Easton ja Herbie Hancock. Elokuvan on ohjannut Adrian Lyne. Elokuva oli taloudellinen menestys kritiikistä huolimatta ja sai kolme Razzie-palkintoa huonoimmasta elokuvasta, huonoimmasta miessivuosasta ja huonoimmasta käsikirjoituksesta.


title: Vain yksi yö

text: "Video-oppaassa" vuodelta 1994 Bello Romano sanoo elokuvaa kieroksi ja tirkistelevästi viihdyttäväksi ja antaa sille kolme tähteä viidestä, mikä vastaa sanallista arviota ”hyvä”.


title: Nato-koulu

text: Nato-koulu on Naton ensisijainen opetus- ja harjoituskeskus operatiivisella tasolla. Keskus sijaitsee Oberammergaun kunnassa Baijerissa Saksassa. Opetus alkoi vuonna 1953 kahdella kurssilla, nykyään jäsenmaille ja muille yhteistyökumppaneille on tarjolla 90 erilaista kurssia, jotka käsittelevät Naton politiikkaa, strategioita, tehtäviä ja operaatioita. Pekka Haavisto on luennoinut keskuksessa.


title: Vilnan offensiivi

text: Vilnan offensiivi oli toisessa maailmansodassa Saksan ja Neuvostoliiton joukkojen vuonna 1944 käymä taistelu Liettuassa Vilnan kaupungin hallinnasta. Taistelu oli osa operaatio Bagrationia. Se alkoi 5. heinäkuuta 1944 ja päättyi 13. heinäkuuta 1944 puna-armeijan pakotettua Saksan 3. panssariarmeijan, XXVI armeijakunnan, 4. armeijan, XXXIX panssariarmeijakunnan ja Sperr-ryhmän () joukot vetäytymään kaupungista. Puna-armeija sai myöhemmin vallattua koko Liettuan Memelin taistelun avulla.


Portlandin roomalaiskatolinen arkkihiippakunta on roomalaiskatolinen arkkihiippakunta Yhdysvaltain luoteisrannikolla, joka perustettiin 24. heinäkuuta 1846 ja korotettiin arkkihiippakunnaksi 29. heinäkuuta 1850. Vuonna 2010 hiippakuntaan kuului 415 000 henkeä.


title: Portlandin roomalaiskatolinen arkkihiippakunta

text: Nykyinen arkkipiispa on John George Vlazny.


title: Luettelo pikkuplaneetoista: 40001–41000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
40001:stä ja päättyen 41000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 41001–42000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
41001:stä ja päättyen 42000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 42001–43000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
42001:stä ja päättyen 43000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 43001–44000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
43001:stä ja päättyen 44000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 44001–45000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
44001:stä ja päättyen 45000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 45001–46000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
45001:stä ja päättyen 46000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 46001–47000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
46001:stä ja päättyen 47000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 47001–48000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
47001:stä ja päättyen 48000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 48001–49000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
48001:stä ja päättyen 49000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 49001–50000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
49001:stä ja päättyen 50000:een.
Kokonaisen luettelon löytää katsomalla Luettelo pikkuplaneetoista.


title: Fenologia

text: Fenologia on biologian osa-alue, joka tutkii eliöiden toiminnan ja käyttäytymisen vuodenaikaista ja vuosittaista vaihtelua. Siinä tutkitaan toistuvien biologisten vaiheiden ajoittumista sekä niiden syitä ja seurauksia. Tiedot kiinnostavat esimerkiksi kasvi- ja eläintieteilijöitä, maataloustutkijoita ja metsänkasvattajia sekä siitepölyallergian yleisyyden takia jopa kansanterveystieteilijöitä. Esimerkkejä fenologisesta tutkimuksesta ja tiedonkeruusta Suomessa ovat Luonto-Liiton järjestämä kevätseuranta tai eri muuttolintulajien keväisen saapumisajan seuranta.


title: Fenologia

text: Luonnon ilmiöitä on seurattu ja kirjattu muistiin Euroopassa jo 1600-luvulla, japanissa ja Kiinassa jo aikaisemminkin. Fenologian ala kukoisti 1800-luvulla, kun tietoja tarvittiin varsinkin maataloustuotannon kehittämiseen. Alan merkitystä vähäteltiin välillä, mutta se lähti uuteen nousuun, kun ilmaston on ennustettu lämpenevän nopeasti.


title: Fenologia

text: Nykyään tietokoneita ja tekniikkaa käytetään apuna myös fenologiassa. Satelliittien avulla seurataan kasvipeitteen vihertymistä, vaikka kuvat eivät osaakaan erotella eri kasvilajeja. Haasteena alalla on sellaisten matemaattisten mallien teko, jotka osaavat kytkeä biologiset vaiheet ja sääilmiöt toisiinsa ja luonnon kiertoon. Mallintamisessa ei olla vielä päästy niin pitkälle, että malleja voitaisiin soveltaa laajemmin agronomiaan, ekologiaan tai terveydenhoitoon.


title: Laury Thilleman

text: Laury Thilleman (s. 30. heinäkuuta 1991) on ranskalainen missi. Hänet kruunattiin vuoden 2011 Miss Ranskaksi 4. joulukuuta 2010; hän edusti kilpailussa Bretagnea. Hän osallistui vuoden 2011 Miss Universum -kilpailuun ja ylsi kymmenen parhaan kärkeen. Hän on 1,79-metrinen.


title: Laury Thilleman

text: Thilleman arvosteli Miss Universumiksi valittua Miss Angola Leila Lopesia tämän voiton jälkeen. Hän piti tätä liian varautuneena eikä tarpeeksi persoonallisena. Hän sanoi Lopesin olleen usein farkuissa ja ilman meikkejä; hän sanoikin kaikkien kilpailijoiden yllättyneen voitosta ja ilmaisi näkemyksenään, että Miss Angolan voittoon vaikutti kilpailun järjestäminen Brasiliassa (toisessa Portugalin entisessä siirtomaassa).


title: Luettelo pikkuplaneetoista: 50001–51000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
50001:stä ja päättyen 51000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 51001–52000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
51001:stä ja päättyen 52000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 52001–53000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
52001:stä ja päättyen 53000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 53001–54000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
53001:stä ja päättyen 54000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 54001–55000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
54001:stä ja päättyen 55000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 55001–56000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
55001:stä ja päättyen 56000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 56001–57000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
56001:stä ja päättyen 57000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 57001–58000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
57001:stä ja päättyen 58000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 58001–59000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
58001:stä ja päättyen 59000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 59001–60000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
59001:stä ja päättyen 60000:een.
Kokonaisen luettelon löytää katsomalla Luettelo pikkuplaneetoista.


title: Lapinlemmikki

text: Lapinlemmikki ("Myosotis decumbens") on monivuotinen, suurehkokukkainen ruohokasvi lemmikkien suvussa.


title: Lapinlemmikki

text: Lapinlemmikki kasvaa 15–40 senttimetriä korkeaksi. Se muistuttaa suuresti puistolemmikkiä ("Myosotis sylvatica"), mutta kukan verhiö ei yllä teriön torveen nähden vaakatasossa olevien teriön liuskojen tasalle.


title: Lapinlemmikki

text: Lapinlemmikki on pohjoinen tunturialueiden kasvilaji. Suomessa se on harvinainen ja kasvaa vain aivan Pohjois-Lapissa, yleisimpänä Enontekiöllä.


title: HMS Ambush (S120)

text: HMS Ambush (S120) on Britannian Kuninkaallisen laivaston ydinenergialla toimiva Astute-luokan sukellusvene, joka laskettiin vesille tammikuussa 2011 BAE Systems Submarine Solutionsin telakalta Barrow-in-Furnessista.


title: HMS Ambush (S120)

text: Alus tilattiin 17. maaliskuuta 1997 GEC Marconi Marinelta (nykyinen BAE Systems Submarine Solutions). Sen köli laskettiin 22. lokakuuta 2003 Barrow-in-Furnessissa. Se kastettiin 16. joulukuuta 2010 ja alus laskettiin vesille 6. tammikuuta 2011. Alus läpäisi sukellustestit 30. syyskuuta 2011 ja se aloitti merikokeet 15. syyskuuta 2012. Alus otettiin palvelukseen 1. maaliskuuta 2013 Clyden laivastotukikohdassa järjestetyssä seremoniassa.


title: Sofía Silva

text: Sofía Silva Inserri (1929 – 22. huhtikuuta 2011) oli venezuelalainen missi. Hänestä tuli vuonna 1952 ensimmäinen Miss Venezuela, ja hänestä tuli myös ensimmäinen Miss Universum -kilpailuun osallistunut venezuelalainen. Hän oli 1,63-metrinen. Silva oli syntyjään Bolívarin osavaltiosta, ja hän kuoli Kolumbian pääkaupungissa Bogotássa.


title: HMS Artful

text: HMS Artful (S121) on Britannian kuninkaallisen laivaston Astute-luokan sukellusvene.


title: HMS Artful

text: Alus tilattiin maaliskuussa 1997 BAE Systems Submarine Solutionsilta Barrow-in-Furnessista, missä köli laskettiin 11. maaliskuuta 2005. Alus kastettiin syyskuussa 2013 kumminaan ensimmäisen merilordin amiraali Sir George Zambellan puoliso Amanda Zambella ja laskettiin vesille toukokuussa 2014. Alus luovutettiin joulukuussa 2015 laivastolle, joka otti sen palvelukseen 18. maaliskuuta 2016.


title: HMS Audacious (S122)

text: HMS Audacious (S122) tulee olemaan Britannian Kuninkaallisen laivaston Astute-luokan sukellusvene, joka valmistuu BAE Systems Submarine Solutionsin telakalta Barrow-in-Furnessista.


title: HMS Audacious (S122)

text: Alus tilattiin 21. toukokuuta 2007 BAE Systems Submarine Solutionsilta Barrow-in-Furnessista. Sen köli on laskettu 24. maaliskuuta 2009 ja se on suunniteltu otettavaksi palvelukseen 2018.


title: HMS Anson (S123)

text: HMS Anson (S123) tulee olemaan Britannian Kuninkaallisen laivaston Astute-luokan sukellusvene, joka valmistuu BAE Systems Submarine Solutionsin telakalta Barrow-in-Furnessista.


title: HMS Anson (S123)

text: Puolustusministeriön tiedottaja Bob Ainsworth ilmoittia 26. maaliskuuta 2010 Puolustusministeriön allekirjoittaneen 300 miljoonan punnan tilauksen viidennestä ("HMS Anson") ja kuudennesta ("HMS Agamemnon") Astute-luokan sukellusveneestä BAE Submarine Solutionsin Barrow-in-Furnessissa sijaitsevan telakan kanssa.


title: HMS Anson (S123)

text: Aluksen nimi "HMS Anson" virallistettiin 15. syyskuuta 2011 Puolustusministeriön ilmoituksella. Nimi on kunnianosoitus amiraali George Ansonille (1697-1762), joka tuli tunnetuksi maailmanympäripurjehduksestaan sekä seitsenvuotisen sodan ajan laivaston johtamisesta.


title: HMS Anson (S123)

text: Aluksen köli laskettiin 13. lokakuuta 2011 ja se on suunniteltu otettavaksi palvelukseen 2020.


title: Luettelo doom metal -yhtyeistä

text: Tämä on aakkosellinen luettelo doom metal -yhtyeistä.


title: Timo Tuhkanen

text: Timo Tuhkanen on suomalainen säveltäjä, kitaristi, lyömäsoittaja, runoilija, kääntäjä ja visuaalinen taiteilija. Vuosina 2005–2009 hän opiskeli sävellystä Lontoossa Brunel Universityssä, jossa hänen opettajinaan olivat Richard Barrett, Christopher Fox, Peter Wiegold, pianisti Sarah Nicolls, Bob Gilmore, John Croft, kitaristi James Pusey ja rumpali Jim Fleeman. Muita taiteellisia vaikuttajia Lontoossa, niin mestarikursseillaan kuin luennoillaan, olivat Stelarc, Rosemary Butcher, jonka oppilaan Katie Keeblen kanssa hän teki mittavaa yhteistyötä, Christophe Felley, Johannes Birringer, Tom Johnson, ja Chaya Czernowin.


title: Timo Tuhkanen

text: Vuonna 2008 hän oli mukana London Sinfoniettan Culture Collective projektissa, kuraattorina ja esiintyjänä, Mira Calix'n johdolla Royal Festival Hall Spirit Levelissä, ilta radioitiin suorana BBC Radio 3n Hear & Now -ohjelmana. Hän on Pteron Press -multimediapainon perustaja ja editoija, ja on ympäristö-taideyhteisö LARU:n ja Korvat auki -yhdistyksen jäsen. Hän on julkaissut niin runokirjoja kuin valokuvakirjoja. Hän ja Jukka-Pekka Kervinen muodostavat Bedlamites Dancing -duon. Hän on myös esiintynyt runsaasti niin Lontoossa kuin Suomessakin: Amadeus Hallissa, Siobhan Davies Dance Studiossa, kuin TEAK Live Art Festivaalissa, useasti Tuntemattoman Musiikin Clubilla, ja Taiteiden yö 2011 -tapahtumassa Jukka Male Museossa, Brunel New Noise on soittanut hänen teoksiaan, ja hän on esiintynyt heidän kanssaan Canterbury Jazz Festivaaleilla. Hän on myös opiskellut pohjoisintialaista klassista musiikkia Nurit Oferin kanssa.


title: Timo Tuhkanen

text: Hänet löytää myös monella pseudonyymillä, esim. Majakkakoski, Erikoistapaushavaintoja, ME.™, Killing Frank Nab. Hän säveltää musiikkia niin oopperoista ja sinfonia/kamariorkesteri töistä soolomusiikkiin ja elektronisiin töihin ja autonomisiin tietokoneohjelmiin, käyttäen usein kehittämäänsä "fractonal"-järjestelmää.


title: Huone taivaan kellarissa

text: Huone taivaan kellarissa on Jukka Pakkasen vuonna 1988 ilmestynyt tieteisromaani. Teoksen julkaisi Gummerus.


title: Muuan Jeesus

text: Muuan Jeesus on Jukka Pakkasen vuonna 2003 ilmestynyt romaani. Teoksen julkaisi Like.


title: Fellinin raitiotie

text: Fellinin raitiotie on Jukka Pakkasen vuonna 2004 ilmestynyt romaani. Teoksen julkaisi Like.


title: Jumalattomuus (kirja)

text: Jumalattomuus on Jukka Pakkasen vuonna 2008 ilmestynyt mietelmäkirja. Teoksen julkaisi kristillinen kustantamo Kirjapaja.


title: Keriman Halis Ece

text: Keriman Halis Ece tai Bıjnav Keriman Halis (16. helmikuuta 1913 – 28. tammikuuta 2012) oli turkkilainen malli, missi ja pianisti, joka valittiin vuonna 1932 Miss Turkiksi. Hän voitti myös samana vuonna Kansainvälisen kauneuskilpailun Belgiassa.


title: Keriman Halis Ece

text: Ece syntyi Istanbulissa yhtenä kuudesta kauppias Tevfik Halis Beyn lapsesta. Hänen setänsä oli säveltäjä Muhlis Sabahattin Ezgi ja tätinsä muusikko ja säveltäjä Neveser Kökdeş. Hänen veljensä Turgan Ece on toiminut Galatasaray SK:n johdossa. Hän puhui sujuvasti turkkia ja ranskaa. Hän sai Ece-sukunimen vuonna 1934 voimaan tulleen sukunimilain myötä.


title: Leila Lopes

text: Leila Luliana da Costa Vieira Lopes (s. 26. helmikuuta 1986) on angolalainen vuoden 2011 Miss Universum. Hän voitti kilpailun ensimmäisenä Miss Angolana ja toisena mustana afrikkalaiskilpailijana; aiemmin voiton oli saavuttanut Mpule Kwelagobe vuonna 1999.


title: Leila Lopes

text: Lopes on 179 senttimetriä pitkä. Hän on opiskellut liikkeenjohtoa Britanniassa. Hän on kiinnostunut monenlaisesta sosiaalisesta työstä, esimerkiksi HI-viruksen vastaisesta kamppailusta.


title: Pyogenesis

text: Pyogenesis on 1990-luvun alussa perustettu saksalainen rock-yhtye. Yhtye aloitti uransa soittamalla uransa death/doom-metallia, mutta siirtyi sittemmin vaihtoehtorockiin.


title: Pyogenesis

text: Pyogenesis levytti ensi kertaa vuonna 1992, jolloin julkaistiin kaksi 7-tuumaista singleä ja Osmose Productionsin kustantama debyytti-EP "Ignis Creatio". Yhtye esitti tuolloin death/doom-metallia ja he julkaisivat samassa tyylilajissa vielä toisen EP:n "Waves of Erotasia" ja albumin "Sweet X-Rated Nothings". Toisesta albumistaan "Twinaleblood" lähtien Pyogenesis on tuonut musiikkiinsa kokeellisuutta ja aineksia elektronisesta musiikista ja jättänyt metallimusiikin taakseen. Yhtye ei ole saanut valtavirtamenestystä, mutta se on keikkaillut ahkerasti rockfestivaaleilla.


title: Nina Björnström-Lehtonen

text: Nina Carita Björnström-Lehtonen on Porvoosta kotoisin oleva missi, joka voitti Miss Suomi -kilpailun vuonna 1988 ja osallistui samana vuonna Miss Universumiin. Hän toimi itse tuomarina vuoden 2009 Miss Suomessa. Hän on työskennellyt myös lentoemäntänä. Hän avusti Noora Hautakangasta tämän valmistautumisessa Miss Universum -kilpailuun.


title: Nina Björnström-Lehtonen

text: Vuonna 1989 Björnströmistä tuli Miss Skandinavia -kilpailussa ensimmäinen perintöprinsessa, ja samana vuonna hän osallistui lisäksi Miss Wonderland -kilpailuun.


title: Szilárd Kun

text: Szilárd Kun (23. maaliskuuta 1935 Budapest - 31. elokuuta 1987 Budapest) oli unkarilainen ampuja ja olympiamitalisti.


title: Szilárd Kun

text: Kun osallistui viisiin olympiakisoihin vuosina 1952-1972. Lajina hänellä oli 25 metrin kuvioammunta, joka tunnetaan myös olympiapistoolina. Parhaan sijoituksensa Kun saavutti Helsingin olympialaisissa, jolloin hän ampui hopeaa maanmiehensä Károly Takácsin voittamassa kilpailussa. Hopean saavuttamiseksi Kunin oli ammuttava kaksi uusintasarjaa. Melbournessa 1956 Kun sijoittui kuudenneksi ja Tokiossa 1964 viidenneksi. Mexicon kisat 1968 ja München 1972 tuottivat sijat 20 ja 23. Euroopan mestaruuden Kun voitti 1965 Bukarestissa.


title: Vesa Heikinheimo

text: Vesa Heikinheimo (s. 10. toukokuuta 1983 Turku) on entinen suomalainen jalkapalloilija. Hän oli pelipaikaltaan oikea laitapuolustaja.


title: Vesa Heikinheimo

text: Heikinheimo on pelannut Veikkausliigassa 35 ottelua, joista seitsemän Turun Palloseurassa kaudella 2003, kaksi FC Hongassa kaudella 2006 ja 26 FF Jarossa kausina 2007 ja 2008. Ensimmäisen Veikkausliiga-ottelunsa hän pelasi 15. toukokuuta 2003 TPS:n kohdatessa paikallisvastustaja FC Inter Turun vierasottelussa. Hän on Turun Palloseuran kasvatti, ja on lisäksi edustanut FC Hämeenlinnaa, Kaarinan Poikia ja Pallo-Iiroja.


title: Saapasjalkakissa (vuoden 2011 elokuva)

text: Saapasjalkakissa ("Puss in Boots") on Dreamworksin animaatioelokuva, jonka päähenkilönä nähdään "Shrek"-sarjasta tuttu Saapasjalkakissa. Elokuva kertoo Saapasjalkakissan menneisyydestä, ja siitä, kuinka hän yrittää saada haltuunsa kultamunia munivan hanhen ystäviensä Tyyris Aleksanteri Tyllerön sekä Kitty Pehmotassun kanssa.


title: Saapasjalkakissa (vuoden 2011 elokuva)

text: Tarina sijoittuu aikaan, jolloin Saapasjalkakissa ei ollut vielä tavannut Shrekiä.


title: Tupsupöllönen

text: Tupsupöllönen ("Megascops sanctaecatarinae" eli "Otus sanctaecatarinae") on pöllöihin kuuluva lintu. Sitä tavataan Argentiinassa ja Brasiliassa, missä sen esiintymisalue on laaja ja se on yleinen.


title: Tupsupöllönen

text: Sen elinpiiriä ovat subtrooppiset ja trooppiset kuivat metsät, pensastot ja arot sekä laidunmaat, puutarhat ja hävitetyt entiset metsät.


title: Äiti kulta

text: Äiti kulta ("Mommie Dearest") on vuonna 1981 ensi-iltansa saanut draamaelokuva, joka kertoo filmitähti Joan Crawfordin elämästä. Frank Perryn ohjaama elokuva perustuu Crawfordin tyttären Christina Crawfordin samannimiseen kirjaan. Elokuvan pääosia esittävät Faye Dunaway, Diana Scarwid ja Mara Hobel.


title: Äiti kulta

text: Elokuva oli taloudellinen menestys kritiikistä huolimatta. Se sai viisi Razzie-palkintoa: huonoimpana elokuvana, huonoimmasta naispääosasta, huonoimmasta miessivuosasta, huonoimmasta käsikirjoituksesta ja huonoimmasta naissivuosasta. Nykyään elokuva on saanut kulttiklassikon maineen.


title: Äiti kulta

text: "Video-oppaassa" vuodelta 1994 Asko Alanen kuvailee "Äiti kultaa" rautalangasta väännetyksi sensaatiokamaksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" antaa elokuvalle kaksi tähteä neljästä.


title: Fitch Ratings

text: Fitch Ratings on New Yorkissa ja Lontoossa toimiva luottoluokitusyhtiö. Lisäksi sillä on 51 toimistoa eri puolilla maailmaa, esimerkiksi Saksan Frankfurtissa "Fitch Deutschland GmbH". Yrityksen toimitusjohtaja on Stephen Joynt.


title: Fitch Ratings

text: Yrityksen perusti New Yorkiin nimellä Fitch Publishing Company 24. joulukuuta 1913 John Knowles Fitch. Se otti käyttöön tunnetut kirjainluokitukset AAA ynnä muut.


title: Fitch Ratings

text: Se yhdistyi 1997 lontoolaiseen IBCA Limitediin. Se on Fitch Groupin osana 60 prosentin enemmistöomistuksella Fimalac-Holdingin tytäryhtiö, joka taas kuuluu ranskalaiseen yritykseen Marc Ladreit de Lacharrière. Amerikkalainen Hearst Corporation omistaa Fitch Groupista 40 prosenttia.


title: Luota minuun

text: Luota minuun voi viitata seuraaviin asioihin:


title: Adelboden

text: Adelboden on kunta Sveitsissä, Bernin kantonissa. Vuoden 2010 lopussa kaupungin väkiluku oli 3 566. . Adelboden sijaitsee Bernin Alpeilla, Entschligejoen laaksossa.


title: Adelboden

text: Adelboden on vanha alppimatkailupaikka, jonne rakennettiin ensimmäinen hotelli 1880-luvulla. Kunta on tunnettu muun muassa alppihiihtokilpailuistaan: Alppihiihdon maailmancupin osakilpailut pidetään Chuenisbärgli-rinteessä.


title: Högnäs (täsmennyssivu)

text: Högnäs voi tarkoittaa seuraavia:


title: Pete

text: Pete on muun muassa englannin- ja saksankielisissä maissa sekä Pohjoismaissa yleinen miehen etunimi, alkuperältään lyhentymä nimestä Peter.. Suomessa nimi Pete on toukokuun 2017 loppuun mennessä annettu noin 368 miehelle ja alle 15 naiselle.


title: MCA

text: MCA voi tarkoittaa seuraavia asioita:


title: Rasmussen

text: Rasmussen on muun muassa seuraavien henkilöiden sukunimi:


title: Douglas Reed

text: Douglas Reed (1895–1976) oli brittiläinen journalisti ja kirjailija. Hän kirjoitti runsaasti aikalaishistoriaa käsitteleviä sekä poliittis-analyyttisiä teoksia. Hän oli Lontoon The Times -lehden palveluksessa journalistiuransa ajan, jonka lopuksi Keski-Euroopan pääkirjeenvaihtajan toimessa. Omien sanojensa mukaan hän lopetti journalistin työn siinä vaiheessa, kun huomasi kontrollin, sensuroinnin ja suoranaisen valehtelemisen johdosta työn olevan täysin merkityksetöntä. Reedin merkittävyydestä kertoo jotakin se, että hän oli julkaisijoiden ja kirjakauppiaiden pannassa pitkän aikaa sanomansa takia.


title: Douglas Reed

text: Reedin vuonna 1938 ilmestynyt ensiteos Insanity Fair, suomeksi Hulluusgaala, käsitteli Euroopan tilaa ja Hitlerin hulluutta juuri ennen toista maailmansotaa. Viimeisin kirjansa The Controversy of Zion, suomeksi Siionin Ristiriita, käsittelee juutalaisuuden historiaa, salaseuroja ja maailman johtavien vaikuttajien korruptiota, nivoen näitä asioita yhteen. Reed esittelee siinä maailmanvaltaan tähtäävän salaliittoteorian perusteluja aihepiirille epätyypillisen asiallisella ja johdonmukaisella tavalla. Tämän teoksen alkuperäiskappale joutui odottamaan vuosikymmeniä parempia aikoja ja Reedin kuolemaa, ennen kuin se julkaistiin vuonna 1978. Ainoatakaan Reedin teosta ei ole käännetty suomeksi.


title: Douglas Reed

text: Reed leimattiin antisemitistiksi, koska hänen mukaansa juutalaisella uskonnolla oli keskeinen rooli monien maailmaa kohdanneiden murheiden aiheuttajana. Hänen näkemyksensä mukaan koko juutalainen uskonto oli vain sairas herrarotuideologia, jonka Israelin alkukansoista eli heimoista nimenomaan juudealaiset ja leeviläispapisto väärensivät varsinaisesta Jehovan palvonnasta omia tarkoitusperiään palvelemaan. Reed teki itse selväksi, ettei hänellä ole mitään juutalaista kansaa vastaan sinänsä, vaan ettei hyväksy juutalaisen uskonnon inspiroimaa poliittista juutalaisuutta eli sionismia, joka hänen mukaansa ei vain tähtää maailmanvaltaan, vaan ajatus on tuon uskonnon varsinainen perusta. Perusteluina Reed lainaa useita lähteitä aina Raamatusta aikalaisvaikuttajien lausuntoihin.


title: Douglas Reed

text: Reedin teokset julkaisujärjestyksessä:


title: PLE

text: PLE voi tarkoittaa seuraavia:


title: Amensalismi

text: Amensalismi on eliöiden välinen suhde, jossa toiselle osapuolelle on haittaa, mutta toinen ei hyödy eikä menetä mitään. Esimerkiksi ihminen saattaa astua kastemadon päälle. Tilanteesta on haittaa madolle, mutta ihmiselle tilanne on neutraali. Amensalismi on −0-suhde.


title: Veikko Artman

text: Veikko Artman (22. toukokuuta 1930 Helsinki – 26. tammikuuta 2012) oli suomalainen yleisurheilukilpailujen lähettäjä. Hänen uransa alkoi vuonna 1948, ja hän toimi tehtävässään vielä Helsingin MM-kilpailuissa 1983 ja EM-kilpailuissa 1994. Hän oli lähettäjänä kansainvälisissä kilpailuissa myös Suomen ulkopuolella. Artman loi Suomessa nykyisen yleisurheilun lähettäjäkoulutuksen ja oli Suomen Urheiluliiton valtakunnallinen lähettäjäkouluttaja 1960-luvun puolivälistä vuoden 2000 loppuun saakka.


title: Veikko Artman

text: Artman oli espoolaisseura Viherlaakson Veikkojen perustajajäsen ja toimi myöhemmin pitkään Helsingin Kisa-Veikoissa.


title: Veikko Artman

text: Artmanin lempinimi oli ”Startman”.


title: Kirigami

text: Kirigami () on origamin variaatio, jossa leikataan paperia. Kirigamin nimi tulee japanin kielen sanoista "kiru", joka tarkoittaa leikkaamista ja "kami", joka tarkoittaa paperia. Joskus sitä kutsutaan myös "kirieksi" (切り絵), joka tarkoittaa leikattua kuvaa. Tyypillisesti kirigami-työ aloitetaan taitellulla perustaitoksella, jota sitten leikataan ja joka lopuksi avataan ja litistetään. Kirigami on yleensä symmetristä, kuten lumihiutaleet, pentagrammit tai orkidean kukat. Monkiri on japanilainen paperinleikkaamisen taito.


title: Christian Silfver

text: Christian Silfver (s. 19. elokuuta 1991 Helsinki) on suomalainen jääkiekkopuolustaja, joka pelaa Tanskan Metal Ligaenin Hvidovre Fightersissa.


title: Christian Silfver

text: Silfver on Helsingin IFK:n kasvatti. Hän voitti joukkueessa C-nuorten Suomenmestaruuden vuonna 2007 Kauden 2007–2008 Silfver pelasi B-nuorten I-divisioonaa HooCeessa, jonka tehokkain puolustaja hän oli tehoilla 8+10=18. Silfver toimi myös joukkueen varakapteenina. Silfver palasi kaudeksi 2008–2009 HIFK:hon, jossa hän voitti kauden päätteeksi B-nuorten Suomenmestaruuden.


title: Christian Silfver

text: Kaudella 2009–2010 Silfver teki seitsemällä osumallaan HIFK:n A-nuorten puolustajista eniten maaleja ja hän voitti kauden päätteeksi A-nuorten SM-hopeaa. Kaudella 2010–2011 Silfver oli tehoilla 9+17=26 HIFK:n A-nuorten tehokkain puolustaja ja sijoittui A-nuorten SM-liigan puolustajien pistepörssissä kuudenneksi Tapparan Joonas Liimataisen kanssa.


title: Christian Silfver

text: Silfver nostettiin kaudeksi 2011–2012 kolmivuotisella sopimuksella HIFK:n SM-liigarinkiin. Hän kärsi kuitenkin suurimman osan runkosarjasta loukkaantumisista ja pelasi suurimmaksi osaksi A-nuorissa sekä Mestis-joukkue Kiekko-Vantaassa. Silfver teki SM-liigadebyyttinsä 28. tammikuuta 2012 ottelussa Oulun Kärppiä vastaan, jolloin hän pelasi kakkospuolustajaparissa Daniel Fernholmin kanssa ja sai jääaikaa 13.38 minuuttia. Silfver edusti HIFK:n miesten joukkuetta myös neljän ottelun verran European Trophy -harjoitusturnauksessa tehden yhden maalin. Hän pelasi kauden aikana SM-liigassa yhteensä kolme ottelua ilman tehopisteitä. Silfver pelasi suurimman osan kaudestaan HIFK:n A-nuorissa, jotka voittivat Suomenmestaruuden keväällä 2012.


title: Christian Silfver

text: Elokuussa 2012 HIFK lainasi Silfverin toistaiseksi voimassa olleella sopimuksella Heinolan Peliittoihin. Hän pelasi siellä 17 ottelua ja sai kauden aikana Mestiksessä tililleen myös neljä ottelua HC Keski-Uudenmaan riveissä. SM-liigaotteluita HIFK:ssa kertyi seitsemän. Silfver pelasi kauden aikana joukkuessa myös neljä ET-ottelua. Toukokuussa 2013 hän purki sopimuksensa HIFK:n kanssa, eikä näin ollen jatkanut joukkuessa kaudella 2013–2014.


title: Christian Silfver

text: Kaudeksi 2013–2014 Silfver palasi vuoden mittaisella sopimuksella Peliittoihin. Hän oli joukkueen tehokkain puolustaja tehoilla 8+15=23, joilla Silfver jakoi Mestiksen puolustajien pistepörssin kymmenennen sijan HCK:n Vesa Kulmalan kanssa. Kesäkuussa 2014 hän teki vuoden mittaisen jatkosopimuksen Peliittojen kanssa. Silfver nimettiin kaudeksi 2014–2015 joukkueen varakapteeniksi. Hän oli pelipaikastaan huolimatta Peliittojen paras pistemies ja jakoi joukkueen sisäisen syöttöpörssin voiton Ville-Matti Koposen kanssa tehoilla 10+26=36. Silfver sijoittui Mestiksen puolustajien pistepörssissä kolmanneksi. Hänet valittiin kauden päätteeksi sarjan toiseen tähdistökentälliseen. Silfver pelasi kauden aikana myös kaksi SM-liigaottelua lainalla Pelicansissa.


title: Christian Silfver

text: Silfver oli kaudella 2015–2016 Peliittojen tehokkain puolustaja sekä jakoi joukkueen sisäisen pistepörssin toisen sijan Tuukka Rajamäen ja Jesse Häkkisen kanssa tehoilla 8+13=21. Hän pelasi kauden aikana myös kaksi ottelua lainalla Pelicansin SM-liigajoukkueessa. Helmikuussa 2016 Silfver teki vuoden mittaisen jatkosopimuksen Peliittojen kanssa. Kaudella 2016–2017 hän voitti tehoilla 12+26=38 koko Mestiksen puolustajien maalipörssin ja jakoi puolustajien pistepörssin toisen sijan SaPKon Casimir Jürgensin kanssa edellään vain Hermeksen Miika Franssila. Silfver oli myös Peliittojen paras syöttäjä ja kolmanneksi paras pistemies. Hänet valittiin kauden päätteeksi Mestiksen toiseen tähdistökentälliseen. Silfver pelasi kauden aikana myös yhden ottelun lainalla Pelicansissa.


title: Christian Silfver

text: Kaudeksi 2017–2018 Silfver siirtyi vuoden mittaisella sopimuksella Tanskan Metal Ligaenin Herning Blue Foxiin. Hän oli joukkueen tehokkain puolustaja tehoilla 8+23=31, joilla Silfver akoi koko liigan puolustajien pistepörssin neljännen sijan Hvidovre Fightersin Victor Björkungin kanssa. Hän voitti kauden päätteeksi hopeaa. Kaudeksi 2018–2019 Silfver siirtyi Hvidovre Fightersiin vuoden mittaisella sopimuksen.


title: Christian Silfver

text: Silfver on pelannut neljä nuorten maaottelua.


title: Lehdokit

text: Lehdokit ("Platanthera") on kasvisuku kämmekkäkasvien heimossa. Suvussa on vähintään 85 lajia.


title: Lehdokit

text: Lajit Pohjoismaissa:Suomessa kasvaa kolme lehdokkilajia, joista vain valkolehdokki on yleinen. Valko- ja keltalehdokki ovat rauhoitettuja Ahvenanmaata lukuun ottamatta, pikkulehdokki on rauhoittamaton.


title: Lehdokit

text: Muita lehdokkilajeja:


title: HMS Triumph (S93)

text: HMS Triumph (viirinumero S93) on Britannian Kuninkaallisen laivaston Trafalgar-luokan sukellusvene.


title: HMS Triumph (S93)

text: Alus tilattiin 3. heinäkuuta 1986 Vickers Shipbuilding and Engineeringiltä Barrow-in-Furnessista ja sen köli laskettiin 2. helmikuuta 1987. Alus laskettiin vesille 16. helmikuuta 1991 kumminaan Ann Hamilton ja otettiin palvelukseen vielä samana vuonna 2. lokakuuta.


title: HMS Triumph (S93)

text: "HMS Triumph" matkasi 1993 sukelluksissa Australiaan. Alus liittyi 2001 sisaraluksensa "HMS Trafalgarin" kanssa yhdysvaltalaiseen laivasto-osastoon, joka iski Afganistaniin (operaatio Veritas). Alus muun muassa laukaisi Tomahawk-ohjuksia Afganistaniin. Alus ajoi joulukuussa 2001 karille Skotlannin rannikolla mutta sai vain vähäisiä vaurioita.


title: HMS Triumph (S93)

text: Maaliskuussa 2011 alus osallistui operaatio Ellamyyn ja laukaisi Tomahawkeja 19., 20. ja 24. maaliskuuta Libyan ilmapuolustuksen tukikohtiin. Alus palasi 3. huhtikuuta Devonportiin.


title: Samson Ngoepe

text: Mabu Joseph Samson Ngoepe (s. 28. tammikuuta 1985 Polokwane) on eteläafrikkalainen yleisurheilija, joka kilpailee keskimatkojen juoksussa.


title: Samson Ngoepe

text: Ngoepe osallistui olympialaisiin ensimmäistä kertaa Pekingissä 2008. Hän putosi tuolloin 800 metrin matkalla ensimmäisellä kierroksella oltuaan oman eränsä viides. Ngoepe juoksi henkilökohtaisen 800 metrin ennätyksensä 1.45,17 kesällä 2009 Ostravassa ja pääsi saman vuoden MM-kisoissa välieriin saakka.


title: Heidi Sinda

text: Heidi Elma Maria Sinda (s. 20. maaliskuuta 1973 Espoo) on suomalainen valjakkoajaja ja hevoskasvattaja. Hän on valmistunut agrologiksi Hämeen ammattikorkeakoulusta vuonna 2000.


title: Heidi Sinda

text: Sinda on kilpaillut suomenhevosilla kenttäratsastuksessa ja valjakkoajossa. Hän voitti suomenhevosten kenttämestaruuden kultaa vuonna 1992 Pehtolla ja pronssia vuonna 1996 Vahtolla.


title: Heidi Sinda

text: Valjakkoajon suomenmestaruuksissa Sinda voitti Jehun Viimalla hopeaa vuosina 1999 ja 2001 sekä kultaa 2000 ja Pikku-Pedolla kultaa 2003 ja 2004. Vuonna 2005 hän sai ponisarjan pronssia Ukkosen Pojalla ja vuonna 2008 hevossarjan pronssia KWPN-hevosella Nelson III.


title: Heidi Sinda

text: Pohjoismaiden mestaruuksissa Sinda sijoittui Jehun Viimalla vuosina 1999 ja 2001 henkilökohtaisesti viidenneksi ja joukkuehopealle, Pikku-Pedolla henkilökohtaisesti neljänneksi 2003, Nelson III:lla joukkuehopealle 2008 ja parivaljakkojoukkuehopealle 2009 Jorrikilla ja Jorrik M:lla.


title: Heidi Sinda

text: Maailmanmestaruustasolla Sinda ajoi Ranskan Contyn kisoissa 2002 joukkuehopeaa Jehun Viimalla.


title: Heidi Sinda

text: Urheilu-uransa ohella Sinda kasvattaa omistamallaan Hessi-tallilla suomenhevosia. Hän on myös ollut mukana kehittämässä suomenhevosten kuninkaallisia ja muita suomenhevosten kasvattajakilpailuita.


title: MTR Corporation

text: MTR Corporation Limited (kiin. 地鐵有限公司) on hongkongilainen yritys, joka omistaa ja operoi mm. Hongkongin metron. MTR investoi rautateihin myös muualla maailmassa ja on voittanut sopimuksia esimerkiksi Tukholmassa, Lontoossa, Pekingissä ja Melbournessa.


title: MTR Corporation

text: Mass Transit Railway Corporation (kiin. 地下鐵路公司) perustettiin vuonna 1975 valvomaan Hongkongin metrojärjestelmän rakentamista. Myöhemmin se alkoi myös operoimaan valmistunutta järjestelmää. yhtiön nimi muutettiin nykyiseksi 30. kesäkuuta 2000. Yritys yksityistettiin sekä listattiin Hongkongin pörssiin 5. lokakuuta 2000.


title: MTR Corporation

text: Yrityksen verkkosivusto


title: Márton Sík

text: Márton Sík (s. 28. tammikuuta 1984 Szeged) on unkarilainen meloja. Hän edustaa seuratasolla Démász-Szegedia.


title: Márton Sík

text: Sík oli maansa 500 metrin kajakkinelosen joukkueessa MM-kisoissa 2006, joissa Unkari voitti hopeaa, ja sai samasta lajista pronssia vuosien 2006 ja 2007 EM-kilpailuissa. Hän voitti samasta lajista pronssia vuonna 2007 sekä MM- että EM-kisoista. Sík meloi myös maansa viidenneksi sijoittuneessa kajakkinelosen 1 000 metrin matkan joukkueessa Pekingin olympialaisissa 2008.


title: Unelmien voima

text: Unelmien voima on kirjailija Nora Robertsin Unelma-trilogian toinen osa, joka julkaistiin vuonna 1997 ja suomennettiin 2009. Kirjan englanninkielinen nimi on "Holding the dream". Kirjan pääosassa on kontrollifriikki kirjanpitäjä Katherine "Kate" Powell.


title: Unelmien voima

text:
Katherine "Kate" Powell on Templetonien äveriääseen hotellisukuun adoptoitu orposerkku. Kate menetti raa'asti vanhempansa autokolarissa ollessaan kahdeksanvuotias.
Tuolloin hän astui sisään rakkautta tulvivaan Templeton Houseen, jossa hänelle tehtiin alun alkaen selväksi, että hän on perheenjäsen. Kate ei koskaan tuntenutkaan
olevansa muuta kuin aidosti rakastettu, ihan kuin myös hänen sielun sisarensa Margo Sullivan ja Laura Templeton. Kate onnistuu aina ärsyttämään muita loputtomalla
järkeilyllään. Järki onkin aina ollut Katen vahva ase jokaisessa asiassa, ja siinä missä Lauran ase on lämmin sydän, ja Margon ase aivan jumalainen ulkoinen kauneus, käyttää
Kate järkeä ja järjestelmällisyyttä aseenaan. Ammatiltaan Kate on menestynyt ja pidetty kirjanpitäjä, erittäin kontrollifriikki sellainen.


title: Unelmien voima

text:
Kate saa tietää häntä sisäisesti viiltävän perhesalaisuuden; hänen isänsä oli kavaltaja pahimmasta päästä, eikä hänen tilannettaan helpota yhtään se, että
hän myös itse saa syytteen asiakkaansa kavalluksesta. Todellisuudessa Kate ei ole kavaltunut keneltäkään mitään; joku on yrittänyt lavastaa hänet.


title: Unelmien voima

text:
Kate tuntee sietämätöntä vetovoimaa Templeton hotellien uuteen johtajaan Byron De Wittiin. Kate ei salli itselleen tunteita Byroniin, koska mies näyttää päälle päin häikälemättömältä
naistenmieheltä, ja Kate ei siedä sellaisia miehiä. Totta puhuen, Byronkin on aivan lääpällään Kateen, ja suorastaan nauttii saadessaan naisen hikeentymään. Kate milloin ottaa Byronin kanssa
rajusti ja äänekkäästi yhteen, ja vihaa tätä koko sydämensä voimalla, ja milloin rakastaa tätä niin ettei näe muuta maailmaa ollenkaan. Byroniin tutustuessaan Kate joutuu
tajuamaan, ettei tunteita voi hallita kuin työprojektia, ja yllättäen, Kate eksyykin lakanoiden väliin Byronin kanssa. Pian he ovat suloinen pari vailla vertaistaan.


title: Unelmien voima

text:
Kaikki Katen elämän sotkut selviävät pikkuhiljaa. Paljastuu myös, että häikäilemätön Roger, Katen työtoveri, jonka kanssa Kate aikoinaan heilasteli, oli kavalluksen takana.
Katelle tarjotaan uudelleen työtä kirjanpitäjänä, mutta hän viihtyy paljon paremmin ystäviensä Margon ja Lauran kanssa perustamassa second hand liikkeessä Pretensesissä,
jossa hän on työskennellyt, kun sai kavallussyytteen takia kenkää töistä.


title: Unelmien voima

text: Katen tarina loppuu onnellisesti henkeäsalpaavalla tavalla.


title: Raviurheilu Suomessa

text: Suomen raviurheilua leimaa suomenhevosen käyttö modernien lämminveristen rotujen kuten amerikanravurin ohella. Laukkaurheilun puuttuessa Suomesta kokonaan on raviurheilu Suomen tärkein hevosurheilulaji. Peitsareilla ei Suomessa kilpailla lainkaan.


title: Raviurheilu Suomessa

text: Ajaminen kilpaa kirkolta kotiin oli ollut perinne jo kauan ennen kuin Suomen ensimmäinen organisoitu ravikilpailu järjestettiin vuonna 1817. Nykyaikainen kilpa-ajo alkoi 1960-luvulla, kun lämminveriset rodut saivat osallistumisluvan ja totovedonlyönti sai suosiota. Nykyisin raviurheilu on suosittu laji, ja tärkeimmissä tapahtumissa on jopa kymmeniä tuhansia katsojia.


title: Raviurheilu Suomessa

text: Raviurheilu Suomessa alkoi tavasta ajaa kilpaa kotiin kirkossakäynnin jälkeen. Kilpa-ajo oli suosittu perinteinen hupi maanviljelijöiden keskuudessa. Ensimmäinen järjestetty kilpailu ajettiin Turussa vuonna 1817. Vuonna 1865 aloitettiin läänien hallintokaupungeissa järjestämään valtionajoja ja 1884 järjestetettiin ensimmäinen keisarillisella asetuksella perustettu Suuri orikilpailu. Sen seuraajaksi puolestaan perustettiin Kuninkuusravit vuonna 1924. Maaseudun koneellistuessa 1900-luvulla työhevosten tarve väheni, ja myös raviurheilu alkoi taantua. 1950-luvulle tultaessa vuosittain järjestettiin vain puolet niin paljon paikallisraveja kuin lajin suosion huippukautena edellisinä vuosikymmeninä. Myös suomenhevosten määrä romahti, koska hevosilla ylipäätään ei vaikuttanut olevan sijaa modernissa yhteiskunnassa.


title: Raviurheilu Suomessa

text: Vuoteen 1959 asti Suomessa sai kilpailla raveissa vain suomenhevosilla. 1960-luvun alusta lähtien raveja ja totovedonlyöntiä alettiin tarjota kaupunkilaisille uutena huvittelun muotona. Uusia raviratoja rakennettiin ja vanhoja kunnostettiin, ja maahantuodut ravurirodut antoivat kilpailuihin uudenlaista tunnelmaa. Aiemmin lähinnä maanviljelijöiden harrastuksena olleesta raviurheilusta tuli ammattimaisempaa kun erityisesti juoksemaan jalostetut kevyet rodut kuten orlovravuri ja amerikanravuri ilmestyivät radoille. Vuonna 1965 Suomen totovedonlyöntiä koskevia säännöksiä muutettiin siten, että pelin vaihdosta suurempi osa maksettiin voittoina. Tämä lisäsi entisestään kiinnostusta vedonlyöntiin, ja kasvava pelivaihto puolestaan mahdollisti useammat lähdöt ja korkeammat palkintosummat, mikä antoi ravurien kasvattajille uusia mahdollisuuksia ja kannustimia. 1960-luvulta 1970-luvulle tultaessa ravien katsojamäärät olivat viisinkertaistuneet, ja suomenhevonen vakiinnutti asemansa ravurina.


title: Raviurheilu Suomessa

text: Vuonna 1965 suomenhevoskantakirjan yleishevossuunta muutettiin ravurisuunnaksi. Vaikka suomenhevosten määrä väheni aina vuoteen 1987 asti, raviurheilun suosio käänsi rodun varsamäärät uuteen nousuun vuoden 1970 historiallisen alhaisista luvuista.


title: Raviurheilu Suomessa

text: Raviurheilu on nykyäänkin suosittu yleisölaji, ja Kuninkuusraveihin on 2000-luvun alussa osallistunut jopa yli 50 000 katsojaa. 8 000 hevosta osallistuu kilpailuihin vuosittain ja ravilähtöjä järjestetään vuoden jokaisena päivänä joulua lukuun ottamatta. Ravit ovat Suomen toiseksi seuratuin urheilulaji jääkiekon jälkeen noin 800 000 vuosittaisella katsojalla.


title: Raviurheilu Suomessa

text: Lämminveriravurit saivat osallistua Suomessa raveihin ensi kertaa vuonna 1960. Ensimmäinen merkittävä lämminverirotu oli venäläinen orlovravuri. Nopeampi risteytys venäjänravuri sai pian jalansijaa, ja myöhemmin sen tärkeä vaikute amerikanravuri. Alkuaikoina ulkomailta saatu hevosmateriaali oli alhaista tasoa, ja suomalainen lämminverikasvatus toimi tuontimaiden "roskakorina". Tuontivaatimuksia kiristettiin, mutta jalostustyö oli jo ehditty alkaa huonolaatuisella hevoskannalla. Noin vuosikymmenen ajan harjoitettiin risteytystä venäjän-, ranskan- ja amerikanravurirotujen välillä, kunnes 1980-luvulla puhdasveriset amerikanravurit valtasivat radat lopullisesti.


title: Raviurheilu Suomessa

text: Suomessa on järjestetty erikseen suomenhevosille tarkoitettyja lähtöjä 1900-luvun keskivaiheilta lähtien, ja suomenhevosten virallisia suomenmestaruusajoja eli kuninkuusraveja on pidetty vuodesta 1924 lähtien. Raviurheilu on säilyttänyt suosionsa yleisölajina, ja 2000-luvun alussa Kuninkuusraveihin saapui yli 50 000 katsojaa.


title: Raviurheilu Suomessa

text: Suomenhevonen on ainoa Suomessa kasvatettava kylmäveriravurirotu. Johtuen sen nopeudesta rotu ei yleensä saa osallistua muiden maiden kylmäverilähtöihin. Suomen raviurheilusääntöjen suomenhevosia koskevat kohdat kattavat kuitenkin myös muut kylmäverirodut, ja ruotsalaiset ja norjalaiset kylmäveriset saavatkin osallistua suomalaisiin kylmäverilähtöihin, jos niitä ei ole erityisesti rajattu vain suomenhevosille.


title: Raviurheilu Suomessa

text: Nykyään noin 2 000:a suomenhevosta valmennetaan ja 3 000:a kilpailutetaan ravikäytössä. Hiljattain suomenhevosen ravikäyttö on kuitenkin vähentynyt hieman, ja kylmäverilähtöjä joudutaan peruuttamaan silloin tällöin osallistujapulan vuoksi. Raviurheilu sinänsä ei kärsi tällaisesta laskusuhdanteesta. Suomenhevosten suosion laskua voidaan selittää monilla tekijöillä. Hevosten ylläpitokulut esimerkiksi ovat Suomessa korkeat, joten aikaisemmin kilpailemaan kykenevät lämminveriset ovat taloudellisesti haluttavampia. Lämminverilähtöjen palkinnot ovat myös korkeammat, koska niissä on enemmän osallistujia ja täten enemmän osallistumismaksutuloja. Suomenhevosten kilpailuttaminen ei silti välttämättä ole vähemmän kannattavaa: rodun rakenne kestää kilpailujen rasitusta lämminverisiä paremmin ja voi siksi kilpailla kauemmin. Menestys suomenhevosella saattaa myös olla helpommin saavutettavissa, koska monia suomenhevosia harjoitetaan ja kilpailutetaan lähinnä harrastuksenomaisesti, joten menestymiseen ei välttämättä tarvita täysimittaista ammattimaista paneutumista.


title: Raviurheilu Suomessa

text: Toistaiseksi menestynein suomenhevosravuri on ori Viesker. Se voitti ravikuninkuuden viidesti peräkkäin vuosina 1996–2000 ja oli vuoden 2002 ajallaan 1:19,9a ensimmäinen suomenhevonen, joka rikkoi 1:20,0 haamurajan. Lopettaessaan kilpauransa 15 vuoden iässä Viesker oli ensimmäinen miljoonan euron voittosummarajan ylittänyt hevonen Suomessa.


title: Raviurheilu Suomessa

text: Toistaiseksi menestynein suomenhevosravuritamma on vuonna 1988 syntynyt I.P. Sukkula. Se oli ravikuningatar vuosina 1996, 1999, ja 2000, ja sen ennätys oli 1.23,2aly.


title: Raviurheilu Suomessa

text: Nykyinen suomenhevosten nopeusennätys on ori Vitterin aika 1.18,5aly (laskettu kilometriä kohden, lyhyen matkan juoksu) vuodelta 2016.


title: Raviurheilu Suomessa

text: Suomessa on yhteensä 43 totoraveja järjestävää ravirataa, jotka Suomen Hippos on jakanut kolmeen luokkaan. Suomen pääratana toimii Helsingin Vermo, jonka lisäksi on 19 maakuntarataa sekä 23 kesärataa. Maakuntaradat järjestävät kilpailuja pääsääntöisesti ympärivuotisesi ja kesäradat nimensä mukaisesti vain kesäkautena.


title: Raviurheilu Suomessa

text: Alla lueteltujen 43 raviradan ohella Suomessa on lukuisia harjoitus- ja paikallisraviratoja, joilla ei järjestetä totoraveja.


title: Raviurheilu Suomessa

text: Suomessa kilpaillaan talvisin myös ns. "jääraveissa", joissa väliaikainen rata on tehty jonkin vesistön, yleensä järven jäälle. Myöskään näissä kilpailuissa ei järjestetä verdonlyöntiä, poikkeuksena maaliskuussa 2011 ensimmäistä kertaa järjestetyt Levin jääravit.


title: Raviurheilu Suomessa

text: Tuhannen voiton klubi


title: HMS Talent (S92)

text: HMS Talent (viirinumero S92) on Britannian Kuninkaallisen laivaston Trafalgar-luokan sukellusvene.


title: HMS Talent (S92)

text: Alus tilattiin 10. syyskuuta 1984 Vickers Shipbuilding and Engineeringiltä Barrow-in-Furnessista ja sen köli laskettiin 13. toukokuuta 1986. Alus laskettiin vesille 15. toukokuuta 1988 kumminaan prinsessa Anne ja otettiin palvelukseen 12. toukokuuta 1990.


title: HMS Talent (S92)

text: Alus on palveluksessa vuonna 2013.


title: National Academy of Engineering

text: National Academy of Engineering (NAE), "Yhdysvaltain kansallinen tekniikka-akatemia", on valtiollinen voittoa tavoittelematon yhdysvaltalainen organisaatio, joka on perustettu vuonna 1964. NAE toimii saman lain alaisuudessa kuin vuonna 1863 perustettu Yhdysvaltain kansallinen tiedeakatemia. NAE kuuluu Yhdysvaltain kansallisten akatemioiden joukkoon, johon kuuluvat edellä mainitun tiedeakatemian lisäksi myös Kansallinen tutkimusneuvosto NRC ja Institute of Medicine (IOM). Kuten muissakin akatemioissa NAE:n vanhat jäsenet valitsevat uudet jäsenet tekniikan alalla ansioituneiden joukosta. Myös muita kuin Yhdysvaltain kansalaisia tai järjestöjä voidaan valita akatemiaan.


title: National Academy of Engineering

text: NAE jakaa vuosittain kolme suuruudeltaan $500 000 palkintoa:Listan tärkeimmiksi asioiksi nousivat seuraavat:Julkistaakseen niin insinöörien kuin omaa työtään, järjestöllä on oma viikoittainen radio-ohjelma. NAE julkistaa joka toinen viikko uutislehteä teknisistä aiheista ja edistyksestä. NAE pyrkii palvelemaan viestimiä tekniikkaan liittyvissä kysymyksissä ja on nykyään myös mukana sosiaalisessa mediassa tavoittaakseen nuorison.


title: Rusopöllönen

text: Rusopöllönen ("Otus vermiculatus" eli "Megascops vermiculatus") on pöllöihin kuuluva lintu. Sen taksonomia vaatii vielä tutkimista. On esitetty että se muodostaisi superlajin lajien "O. guatemalae", "O. hoyi", "O. atricapillus" ja "O. sanctaecatarinae" kanssa. Sitä on pidetty myös samana lajina kuin "O. guatemalae", mutta ääni erottaa ne toisistaan. Sen kaksi rotua roraimae ja napensis saattavat muodostaa oman lajinsa, mutta Perusta (helleri) ja Boliviasta (bolivianus) tavatut rodut ovat sulautuneet lajiin "napensis", vaikka voivat tosin muodostaa myös alalajit.


title: Rusopöllönen

text: ITIS luettelee kolme alalajia:


title: HMS Churchill (S46)

text: HMS Churchill (viirinumero S46) oli Britannian kuninkaallisen laivaston Churchill-luokan sukellusvene.


title: HMS Churchill (S46)

text: Alus tilattiin Vickers Armstrongilta Barrow-in-Furnessista. Sen köli laskettiin 30. kesäkuuta 1967 ja alus laskettiin vesille 20. joulukuuta 1969. Se valmistui 15. heinäkuuta 1971.


title: HMS Churchill (S46)

text: Alus poistettiin palveluksesta 28. helmikuuta 1991.


title: Farshad Bashir

text: Farshad Bashir (s. 14. tammikuuta 1988 Kabul) on alankomaalainen poliitikko. Hän on sosialistisen puolueen jäsen, ja hän seurasi Rosita van Gijlswijkiä edustajainhuoneen jäsenenä 15. tammikuuta 2008.


title: Farshad Bashir

text: Bashir on afganistanilaissyntyinen. Hänen isänsä oli kommunistihallinnon aikana journalistina "Anis"-lehdessä. Talibanin otettua valtaansa suuren osan maata vuonna 1996 Bashir pakeni perheineen Tadžikistaniin ja sitten vuonna 1997 Alankomaihin, joka antoi turvapaikan. Bashir asettui Mantgumiin. 10. heinäkuuta 2002 hänestä tuli sosialistipuolueen ja sen nuorisojärjestö ROOD:n jäsen. 16. maaliskuuta 2006 hänet valittiin Leeuwardenin kunnanvaltuustoon, jossa hän istui tammikuuhun 2008.


title: Farshad Bashir

text: Bashir on opiskellut matematiikkaa ja fysiikkaa Groningenin yliopistolla sekä vero-oikeutta Leidenin yliopistolla. Hänestä tuli vuonna 2008 nuorin hollantilainen kansanedustaja koskaan.


title: Niittyvihersiipi

text: Niittyvihersiipi ("Adscita statices") on yleinen, metallinhohtoinen perhonen.


title: Niittyvihersiipi

text: Niittyvihersiipi on melko pieni, metallinkiiltoisena säihkyvä perhonen. Etusiivet ovat pitkänomaiset ja suipot, eikä niissä ole havaittavaa kuviointia. Sekä etusiipien pinta että perhosen ruumis ovat kokonaan vihreän metallinkiiltoiset sävyn vaihdellessa kellertävän vihreästä turkoosiin. Takasiivet ovat tasaisen harmaanruskeat ja läpikuultavat. Tuntosarvet ovat naaraalla hieman kärkeä kohti paksuuntuvat, koiraalla selvästi kampamaiset. Imukärsä on pitkä. Siipiväli on 24–32 mm.


title: Niittyvihersiipi

text: Suomessa ainoa samannäköinen laji on selvästi tummempi ja väriltään sinertävä rämevihersiipi ("Rhagades pruni"). Sen sijaan etelämpänä Euroopassa on useita hyvin samannäköisiä sukulaislajeja.


title: Niittyvihersiipi

text: Lajin levinneisyys ulottuu Etelä-Euroopasta Kaukasukselle ja Keski-Aasiaan. Suomessa niittyvihersiipeä tavataan etelärannikolta ainakin Etelä-Lappiin saakka, mutta laji on yleisempi etelässä. Perhosia on lennossa kesäkuun loppupuolelta elokuun alkuun.


title: Niittyvihersiipi

text: Nimensä mukaisesti niittyvihersiipi viihtyy kuivilla niityillä, kedoilla, tienpientareilla ja pellonreunuksilla. Lajilla ei ole vaellustaipumusta, ja sitä tavataan vain harvoin elinympäristönsä ulkopuolella. Sopivalla paikalla laji on kuitenkin yleensä runsaslukuinen. Perhoset lentävät päivällä aurinkoisella säällä ja lepäilevät pilvisinä päivinä kasveilla. Lentotapa on koko heimolle ominainen: nopeasta siipien räpyttelystä huolimatta perhonen etenee ilmassa rauhallisesti. Perhoset viihtyvät kukilla nauttimassa mettä eivätkä piilottele näkymistään. Ne reagoivat laiskasti häiriöihin ja lennähtävät korkeintaan pienen matkan päähän. Naaras laskee munat kasveille 20–40 munan ryhminä. Toukka on aluksi lehtimiinaaja, mutta siirtyy myöhemmin elämään vapaana ravintokasvin alalehdillä. Täysikasvuinen toukka rakentaa toukokuussa maahan löyhän, vaaleanruskean kotelokopan ja koteloituu sen sisään. Keskenkasvuinen toukka talvehtii.


title: Niittyvihersiipi

text: Toukka syö suolaheiniä ("Rumex").


title: Albrecht Moser

text: Albrecht Moser (s. 28. tammikuuta 1945) on sveitsiläinen yleisurheilija, joka kilpaili kestävyys- ja maastojuoksussa. Hän edusti seuratasolla berniläistä STB:tä.


title: Albrecht Moser

text: Moser osallistui olympialaisiin kerran, Münchenissä 1972. Hän putosi tuolloin alkuerissä sijoituttuaan omassa kisassa kymmenenneksi ajallaan 29.05,8. Moserin ennätys 28.46,0 on samalta vuodelta. Hän voitti vuosina 1973–1978 yhteensä viisi maansa mestaruutta, joista yhden sekä 5 000 metrillä, maratonilla että maastojuoksussa ja kaksi 10 000 metrin matkalla.


title: Albrecht Moser

text: Myös Albrechtin vaimo Marijke oli olympiatason yleisurheilija.


title: Sokea tyttö

text: Sokea tyttö () on John Everett Millais’n öljymaalaus vuodelta 1856, tekijän prerafaeliittiselta kaudelta. Teoksessa on kuvattuna kaksi kerjäläistyttöä lepäämässä sateen jälkeen tien reunassa.


title: Sokea tyttö

text: Teoksessa on kuvattuna kaksi kerjäläistä istumassa sateen jälkeen tien vieressä. Henkilöt ovat oletettavasti sisaria. Toinen heistä on noin 18–20-vuotias sokea muusikko, jolla on sylissään concertina ja jonka kaulassa olevassa lapussa lukee ”Pity the Blind” (sääli sokeaa). Aurinko paistaa sokean nuoren naisen kasvoille. Hänen käsivarrelleen on laskeutunut nokkosperhonen ja hän pitää kädessään ruohonlehteä. Perhonen osoittaa, että tyttö istuu täysin liikkumatta. Nuorempi vaaleahiuksinen tyttö suojautuu vanhemman tytön hartiahuivin taakse ja katsoo sateenkaarta.


title: Sokea tyttö

text: Millais yhdistää teoksessaan figuratiivista taidetta ja maisemamaalausta. Hahmot ja etualan ympäristö on kuvattu hyvin yksityiskohtaisesti ja realistisesti, tausta on sumeampi.


title: Sokea tyttö

text: Tytöt ovat matkalla Sussexissa sijaitsevaan Winchelsean kylään, joka on maalauksen taustalla. Millais maalasi taustan paikan päällä syksyllä 1854 ja henkilöt kotonaan Perthshiressä Skotlannissa 1855. Malleina olivat Matilda Proudfoot sokeana tyttönä ja Isabella Nichol hänen sisarenaan. Alun perin sokean tytön mallina oli Millais’n vaimo Effie Gray, mutta myöhemmin hän päätti käyttää mallina Proudfootia.


title: Sokea tyttö

text: Maalauksessa on läsnä sekä maiseman kauneus että irtolaisuuden yhteiskunnallinen ongelma, etenkin vammaisten ja lasten ahdinko. Vammastaan huolimatta sokea tyttö näyttää pitävän huolta nuoremmastaan. Millais yhdistää maalauksessa tavallisen maiseman ja ylevän näkymän. Taivaalla on harvinainen kaksoissateenkaari ja maiseman värit ovat sateen jäljiltä epätavallisen kirkkaat. Mukana on perhonen, jota on taiteessa käytetty kauneuden kuvauksen yhteydessä. Sokea tyttö ei voi nähdä kauneutta, mutta hän voi kuulla, tuntea ja haistaa sen. Toinen tyttö suojaa silmiään ja katsoo taivaalle, joten maalaus voidaan nähdä vertauskuvallisena esityksenä aisteista.


title: Sokea tyttö

text: Maalauksen tekoaikaan Millais oli saanut vaikutteita John Ruskinin ajattelusta, jonka mukaan luonnon kauneuden ja kristillisen jumalan kädenjäljen välillä on yhteys. Perhonen on perinteinen sielun vertauskuva. Tällöin se osoittaa katsojalle että myös sateenkaari tulee tulkita vertauskuvallisesti. Sateenkaari on lupaus taivaasta, jossa Kristus on parantanut sokeuden, kuten Jeesus antoi sokealle näön evankeliumin kertomuksessa. Tytön vaatetus ja kasvoilla oleva valo yhdistävät hänet Neitsyt Marian kuvauksiin, mikä korostaa hänen hyveellisyyttään.


title: Sokea tyttö

text: Maalausta pidetään Millais’n parhaimpiin kuuluvina. Sen vastaanotto oli menestyksekäs. Liverpoolin taideakatemia myönsi maalaukselle vuosittaisen palkintonsa vuonna 1857. Dante Gabriel Rossetti piti maalausta ”yhtenä koskettavimmista ja täydellisimmistä asioista jotka tiedän”. "Encyclopædia Britannica" kuvaa maalausta viktoriaanisen aatemaailman ja teknisen taituruuden mestariteokseksi.


title: Sokea tyttö

text: Millais’n varhaiselle tuotannolle oli ominaista myötätunto yhteiskunnan ulkopuolisia kohtaan. Kuluneista vaatteistaan huolimatta maalauksen tytöt näyttävät hyvävointisilta. Köyhät saavat lohtua taivaan valosta ja tuonpuoleista maailmaa lupaavasta raamatullisesta sateenkaaresta. Taidekriitikko Jonathan Jones on huomauttanut, että tämä voi nykyajan näkökulmasta vaikuttaa pikemminkin viktoriaaniselta tunteellisuudelta kuin realistiselta kuvaukselta. Millais’n varhaiskauden sisäänpäinkääntyneitä hahmoja ja runollisia aatteita kuvaavat maalaukset voidaan myös nähdä fin de sièclen symbolismin edeltäjänä. Teos on nykyisin Birmingham Museum and Art Galleryn kokoelmissa.


title: Helmina von Chézy

text: Helmina von Chézy (alk. Wilhelmine Christiane von Klencke; 26. tammikuuta 1783 Berliini — 28. tammikuuta 1856 Genève) oli saksalainen runoilija, toimittaja ja libretisti.


title: Helmina von Chézy

text: Wilhelmine von Klencke syntyi kirjalliseen sukuun. Hän oli kirjailija Caroline Louise von Klencken (1754–1802) tytär ja runoilija Anna Louisa Karschin (1722–1791) tyttärentytär; hänen isänsä oli Preussin armeijan upseeri Karl Friedrich von Klencke (1760–1826). Wilhelminen syntyessä vanhemmat olivat jo eronneet, ja hän asui ajoittain isoäitinsä hoivissa.


title: Helmina von Chézy

text: Wilhelmine von Klencke aloitti kirjailijanuransa jo vuonna 1797. Uransa ajan hän edusti romanttista koulukuntaa. Hän avioitui vuonna 1799 vapaaherra Gustav von Hastferin kanssa, mutta liitto päättyi eroon jo seuraavana vuonna. Vuonna 1801 hän muutti Félicité de Genlis'n kutsusta Pariisiin ja työskenteli saksalaisten lehtien kirjeenvaihtajana nimellä Helmina von Hastfer. Koska hän kirjoitti kriittisesti poliittisista tapahtumista, hän joutui toistuvasti kahnauksiin sensuurin kanssa. Hänellä oli lyhyt suhde Adelbert von Chamissoon, ja tämä antoi romaaninsa "Peter Schlemihl" ("Varjoa vailla") sankarittarelle nimen Mina Helminan mukaan. Pariisissa Helmina von Hastfer seurusteli kuuluisuuksien kanssa ja kuvasi kulttuuripiirien elämää kaksiosaisessa teoksessaan "Leben und Kunst in Paris seit Napoléon I." (1805 ja 1807).


title: Helmina von Chézy

text: Friedrich Schlegelin kautta von Klencke tutustui orientalisti Antoine-Léonard de Chézyhin (1773–1832) ja avioitui tämän kanssa 1805. Heille syntyi kaksi poikaa, mutta avioliitto oli onneton ja von Chézy palasi Saksaan vuonna 1810. Vapaussotien aikana ja niiden jälkeen hän työskenteli sairaaloissa ja keräsi veteraaneille rahaa kirjallaan "Neue auserlesene Schriften". Kun hän arvosteli sotilassairaaloiden oloja vuonna 1816, häntä syytettiin herjauksesta, mutta E. T. A. Hoffmannin johtama tuomioistuin vapautti hänet syytteestä.


title: Helmina von Chézy

text: Vuodesta 1817 alkaen von Chézy asui Dresdenissä ja kirjoitti muun muassa libreton Carl Maria von Weberin oopperaan "Euryanthe", ja Franz Schubert sävelsi musiikkia hänen näytelmäänsä "Rosamunde, Kyproksen ruhtinatar".


title: Helmina von Chézy

text: Koko elämänsä ajan von Chézy muutti kaupungista toiseen. Pariisin jälkeen hän ehti asua Heidelbergissa, Frankfurt am Mainissa, Kölnissä, Münchenissä, Wienissä ja useissa muissa kaupungeissa, ennen kuin asettui Genèveen vuonna 1852.


title: Helmina von Chézy

text: Aviomiehen A.-L. de Chézyn kuoltua Helmine von Chézyn taloudellinen tilanne heikkeni. Pojan Max von Chézyn kuolema vuonna 1846 järkytti häntä niin, ettei hän enää julkaissut paljonkaan. Viimeisinä elinvuosinaan von Chézy kärsi sokeudesta. Vuosina 1853–1855 hän saneli muistelmansa Bertha Christiane Borngräberille, ja ne julkaistiin postuumisti.


title: Ritariperhoset (alaheimo)

text: Ritariperhoset (Papilioninae) on toinen ritariperhosten heimon kahdesta lajirikkaasta alaheimosta. Siihen kuuluvia perhosia tavataan kaikilla mantereilla Etelämannerta lukuun ottamatta.